ישיבת מליאה, כנסת 25, פרוטוקול מספר 110, 2023-11-01 00:00

אמיר אוחנה: חברי הכנסת, אני פותח את ישיבת הכנסת

אמיר אוחנה:  היום יום רביעי, י"ז בחשוון התשפ"ד, 1 בנובמבר  2023

אמיר אוחנה:       הודעה למזכיר הכנסת, בבקשה

דן מרזוק: ברשות יושב-ראש הכנסת, אני מתכבד להודיעכם, כי הונחה היום על שולחן הכנסת, לקריאה השנייה והשלישית, הצעת חוק הגנה על מענקים מיוחדים (חרבות ברזל), התשפ"ד–2023, שהחזירה ועדת הכספים, תודה

דן מרזוק:  << הלסי >> חובת הממשלה לסגור מיידית את ערוץ אל-ג'זירה, המסית נגד מדינת ישראל ותומך בחמאס תוך שהוא משדר משטח ישראל << הלסי >>        

אמיר אוחנה: תודה למזכיר הכנסת

אמיר אוחנה:  הנושא הראשון על סדר-היום – הצעה דחופה לסדר-היום בנושא: חובת הממשלה לסגור מיידית את ערוץ אל-ג'זירה, המסית נגד מדינת ישראל ותומך בחמאס תוך שהוא משדר משטח ישראל, מס'  1630,  1633,  1641,  1654,  1656 ו-1657

אמיר אוחנה:      את ההצעה הגישו חברי הכנסת עודד פורר, זאב אלקין, משה פסל, שמחה רוטמן, ארז מלול ומשה רוט

אמיר אוחנה:  ראשון המנמקים יהיה חבר הכנסת עודד פורר, בבקשה

אמיר אוחנה:  אדוני, עד שלוש דקות לרשותך

עודד פורר: תודה, אדוני היושב-ראש

עודד פורר:  חבריי חברי הכנסת, רבותיי השרים, אני ביקשתי את ההצעה הדחופה הזאת אחרי שראיתי, לצערי, שאחד הנושאים הקריטיים במאבק שלנו על הנרטיב, במאבק שלנו על צדקת דרכנו, במאבק שלנו אל מול האויב, מתחיל להיגרר

עודד פורר:  אני חייב לברך, ראשית, את היוזמה שנקט שר התקשורת, שאמר: אני רוצה לסגור את ערוץ אל-ג'זירה

עודד פורר:  והיוזמה הזאת נתמכה כמעט על ידי כל גורמי המקצוע

עודד פורר:  היה ברור שמדובר בערוץ תקשורת – תבינו, חברים – ערוץ תקשורת שיושב בתוך מדינת ישראל, בזמן מלחמה, ומשדר את התעמולה של האויב ומסית כנגד מדינת ישראל

עודד פורר:  ולא רק שהוא מסית כנגד מדינת ישראל, ולא רק שהוא השופר של החמאס על כל המסרים הזדוניים של הטרוריסטים השפלים האלה, הוא גם משתף פעולה עם האויב

עודד פורר:  ומסתבר שהוא מסכן את חיילי צה"ל והוא מסכן את אזרחי ישראל בכך שהוא מעביר מידע, כי יש לו את הזכות להסתובב במדינת ישראל

עודד פורר:  הם עיתונאים, הם מסתובבים פה

עודד פורר:  יש לדעתי כ-30 עובדים בערוץ הזה

עודד פורר:  הם יכולים להסתובב פה, הם מגיעים לשטחי הכינוס של צה"ל, משדרים משטחי הכינוס של צה"ל

עודד פורר:  ובעצם, ,דה פקטו, גורם של האויב יושב כאן בתוך מדינת ישראל ופוגע במדינת ישראל, מסכן לוחמים, מסכן את אזרחי ישראל ומעביר מידע שהוא מידע רגיש

עודד פורר:       תמכו בעניין הזה גם הרמטכ"ל, גם שר הביטחון, גם המועצה לביטחון הלאומי, כך פורסם

עודד פורר:  אפילו משרד החוץ, הבנתי, הודיע על תמיכה

עודד פורר:  הכול בסדר

עודד פורר:  אישרה היועצת המשפטית ונתנה את הנתיב שאומר: תקנות, אישור החלטת קבינט

עודד פורר:  והקבינט לא מקבל את ההחלטה

עודד פורר:  אני אומר לך, אדוני השר, פה צריך עמוד שדרה

עודד פורר:  לא יעזור

עודד פורר:  אני מבין את הלחצים, וקטר וסיפורים

עודד פורר:  צריך עמוד שדרה

עודד פורר:  אני חושב שהמלחמה הזאת הוכיחה לנו עד כמה אנחנו חייבים להפגין עמוד שדרה במאבק שלנו בטרור, אסור בעניין הזה למצמץ

עודד פורר:  מי שנוגע בטרור צריך לדעת שהוא לא יקבל פה שום במה, שום תמיכה, שום יכולת לעבוד

עודד פורר:       ואני אגיד עוד מילה לסיכום על ההשפעה של הסיפור הזה על העם היהודי ועל הקהילות היהודיות

עודד פורר:  אנחנו סובלים היום מהתפרצות של אנטישמיות ברחבי העולם

עודד פורר:  הערוץ הזה משדר מכאן בערבית ובאנגלית

עודד פורר:  צורכים אותו במדינות שונות בעולם, במדינות אירופה ובמדינות אחרות

עודד פורר:  אם בצרפת התחילו – ואנחנו רואים שעל בתים של יהודים מסמנים מגן דוד על הדלתות

עודד פורר:  אם אנחנו רואים בדגסטאן את מה שקרה שם בשדה התעופה, את ההסתה ואת המראות האלה

עודד פורר:  אנחנו מתמודדים היום בהתמודדות שהיא לא רק בתוך מדינת ישראל

עודד פורר:  סגירת הערוץ הזה, וסגירתו המיידית מכאן – ואת האפשרות הזאת שלו לשדר כאן ולפגוע מתוך ישראל בחיילי צה"ל ובאזרחי ישראל – חייבים לעשות היום, מייד, ללא דיחוי ומבלי להיכנע לשום לחץ מבחוץ

אמיר אוחנה: תודה רבה לחבר הכנסת פורר

אמיר אוחנה:  חבר הכנסת אלקין – אינו נוכח; חבר הכנסת משה פסל – אינו נוכח; חבר הכנסת שמחה רוטמן – אינו נוכח

אמיר אוחנה:  חבר הכנסת ארז מלול, בבקשה

אמיר אוחנה:  אחריו – חבר הכנסת משה רוט

אמיר אוחנה:  בבקשה, אדוני

ארז מלול: אדוני היושב-ראש, כבוד השר, חבריי חברי הכנסת

ארז מלול:  הזירה התקשורתית היא זירת מלחמה לכל דבר ועניין

ארז מלול:  הקרב על דעת הקהל הוא קרב קשה שיכול להכריע את גורל המערכה

ארז מלול:  שעון החול המדיני הוא תוצאה של עבודה נכונה שלנו על דעת קהל העולם

ארז מלול:  אני חושב שכמו שהקימו קבינט מלחמה, קבינט חברתי-כלכלי, עלינו להקים קבינט או מעין חמ"ל תקשורתי, להקצות משאבים ולאייש את החמ"ל בנציגים מהכנסת מימין ומשמאל

ארז מלול:       אנחנו רואים את אדוני יושב-ראש הכנסת אמיר אוחנה, איזו פעולה הסברתית הוא עושה בעולם

ארז מלול:  אנחנו רואים גם את יאיר לפיד, יושב-ראש האופוזיציה, איך הוא מוסיף

ארז מלול:  באמרת אגב: אני מצר על כך – למרות שהצהיר שפניו לאחדות, מר לפיד, הוא סירב להיכנס לממשלה והציב תנאים שהם נגד האחדות, לפסול ציבור שלם שרבים ממנו היום משרתים בלחימה בעזה

ארז מלול:  אני מברך על כך שגנץ לא סונדל על ידי מר לפיד, והתעלה למען מדינת ישראל, נכנס ושותף בכל ההחלטות הגורליות של מדינת ישראל ברגע זה

ארז מלול:      בשעה שאנחנו נלחמים על דעת הקהל בעולם לא ייתכן שנאפשר לאויבים שלנו להשתמש בערוצי התקשורת, ולשדר משטחנו – ערוץ התעמולה של אל-ג'זירה

ארז מלול:  ואתמול שמעתי בדרך למליאה את העיתונאי אבישי גרינצייג, שחשף עוד ערוץ שמשדר מהארץ שקשור לחיזבאללה, ערוץ אל-מיאדין – כבוד השר יודע לבטא את זה יותר טוב – שפועל בשירות החיזבאללה משדרות ומעוטף עזה

ארז מלול:  מבהיל

ארז מלול:  חופש הביטוי הוא אחד מיסודות הדמוקרטיה, וגם אדוני היושב-ראש וגם כבוד השר יודעים שחופש הביטוי לא נולד פה בבית המשפט העליון

ארז מלול:  חופש הביטוי – עוד מזמן התלמוד אנחנו רואים דעות שונות, מחלוקות שונות, סברות שונות, אבל לא עיוות המציאות

ארז מלול:       אסור שחופש הביטוי ינוצל למטרות של המרדה, הסתה

ארז מלול:  האויבים שלנו מנצלים את השידורים לצורכי תעמולה נגדנו בזמן מלחמה ולצורך העברת מידע על תנועת הכוחות הצבאיים שלנו לאויב

ארז מלול:  וכפי שהסביר את זה ידידי עודד, זה ממש פוגע בביטחון חיילינו ואזרחינו, במדינת ישראל, מעל כל ספק, לא ספק סביר  – מעל כל ספק

ארז מלול:  על כבוד השר לפעול להפסיק את השידורים האלה, לגרש את הכתבים של הערוצים

ארז מלול:  ועכשיו, תוך כדי דיבור, אני חושב שאולי דרך הערוצים של yes וכל האלה – לנטרל, שבכלל גם אם הם לא נמצאים שלא יהיה דרך המדיה

ארז מלול:  אני לא יודע אם זה אפשרי אבל צריך לבדוק את זה

ארז מלול:  המשך השידורים הוא פגיעה בביטחון המדינה ופגיעה בישראל בקרב החשוב על דעת הקהל העולמית

ארז מלול:  תודה רבה, אדוני

אמיר אוחנה: תודה לחבר הכנסת מלול

אמיר אוחנה:  חבר הכנסת משה רוט, בבקשה

אמיר אוחנה:  בבקשה, אדוני

משה רוט: כבוד היושב-ראש, כנסת נכבדה, כבוד השר, ההצעה הדחופה להיום היא צו השעה

משה רוט:  אנחנו צריכים חוסן לאומי כלפי פנים וכלפי חוץ

משה רוט:  עכשיו, בנתינת האפשרות להסתה ותעמולה נגדנו, אנחנו לא מגלים פתיחות, אנחנו בזה מגלים חולשה, פוגעים בחוסן הלאומי ופוגעים ביכולת שלנו להתמודד כלפי כל העולם

משה רוט: על כן, כבוד השר, אני מבקש שהממשלה תיקח את זה לתשומת ליבה, להבין שהחוסן הזה – בפרט אלה שעומדים בחזית ההסברה יודעים עד כמה זה פוגע וההשלכות של הדבר הזה חמורות מאוד

משה רוט:      אבל, אני רוצה גם לדבר עוד דקה אחת על הנושא של הסתה ממש

משה רוט:  עצם ההסתה, בזמננו אנו, הוא דבר מכוער ביותר וחמור ביותר, גם כלפי פנים

משה רוט:  ברוך השם, ברוך השם שהתעשתנו, ורובנו, רוב רובנו, בפרט חברי הכנסת, עזבו את כל המחלוקות בצד ובפרט את ההסתה שמו בצד

משה רוט:  אבל בשוליים, בתקשורת, פה ושם עדיין שומעים את הקולות המכוערים האלה, קולות של הסתה בהכללה נגד קבוצות – אם זה חרדים, אם זה ערבים או בכלל - -      

דבורה ביטון: אם זה אנרכיסטים, אם זה שמאלנים

דבורה ביטון:  צריך לעצור את הכול - - -     

משה רוט: - - כל הסוגים האלה של הכללות פסולות ומזיקות, וזה החלק המכוער, הראש של הנחש המכוער של ההסתה

משה רוט:  אנחנו כחברי כנסת, כנציגי הציבור, צריכים לעמוד נגד ולא להתפתות לדברים האלה

משה רוט:      לכן אני מבקש, חברי הכנסת, חיזקו ואימצו באחדות שלקחנו על עצמנו, כי רק ככה בישועת השם ננצח

משה רוט:  תודה

אמיר אוחנה: אמן ואמן

אמיר אוחנה:  חבר הכנסת זאב אלקין, בבקשה

זאב אלקין: תודה רבה

זאב אלקין:  תודה רבה, אדוני היושב-ראש, על האפשרות לעלות

זאב אלקין:  חבריי השרים וחברי הכנסת וכמובן שר התקשורת – שאני מניח שהוא תכף יענה על ההצעה לסדר-היום – קודם כול, אני רוצה לחזק את ידיך על ההובלה של המהלך הזה

זאב אלקין:  אני חושב שהוא הכרחי, הוא נכון, גם לפי מיטב הבנתי וידיעתי קיימת חוות דעת ברורה של גורמי הביטחון על כך שפעילות אל-ג'זירה במדינת ישראל גורמת נזק ביטחוני, וברגע שזה המצב אין סיבה שהפעילות הזאת תימשך

זאב אלקין:      לכן אני גם מופתע למה בכלל נזקקנו לדיון הזה, כי לכאורה היינו צריכים רק לשמוע דיווח שהכלי המיוחד שיצרתם, ואני מבין שגם אושר על ידי הממשלה, הוא פשוט מופעל ואנחנו מקבלים את התוצאה הסופית של סגירת אל-ג'זירה

זאב אלקין:      אני שומע שמועות – אני מניח שתכף תתייחס אליהן – שיש לזה כל מיני סיבות שקשורות לפעילות המדינית שלנו בעניין השו"ן

זאב אלקין:  אני לא רוצה כרגע להיכנס בכלל לסוגיה המורכבת מאוד, מה צריך להיות היחס הישראלי לקטר בנסיבות האלה, אני בוודאי לא רואה בהם איזשהו מושיע גדול שאנחנו צריכים להודות לו, בסך הכול מדובר על מדינה שתמכה במשך שנים רבות בחמאס וממשיכה לתמוך, וכל מה שהיא עושה היא עושה לא בשבילנו אלא בסופו של דבר כדי לייצר פתרונות לחמאס

זאב אלקין:      אבל בלי שום קשר, אני מפריד את העניין הזה, אני מאוד מאוד מקווה שהשמועות האלה הן לא נכונות – שבגלל שיש לנו שיח כזה או אחר במעורבות קטרית בנושא של שו"ן, אנחנו נמנעים מלעשות משהו שהוא כאמור הוגדר על ידי גורמי הביטחון כצורך ביטחוני

זאב אלקין:      ויש פה עוד עניין מסוים

זאב אלקין:  תמיד יש משמעות הרתעתית למידת האמון שכל מי שסובב אותנו רואה בפעולות של מדינת ישראל

זאב אלקין:  ברגע שמדינת ישראל אמרה שהיא רוצה לעשות את זה – ועוד פעם, אני מניח, אדוני שר התקשורת, זאת לא הייתה רק יוזמה פרטית שלך, אני מניח שהממשלה לא הייתה מאשרת את זה אם זה לא היה נתמך על ידי ראש הממשלה ולא היה מקבל את הגיבוי שלו –אבל ברגע שאמרת את זה ואז פתאום עצרת, הנזק הוא אפילו יותר גדול – אם לא היית מתחיל

זאב אלקין:  כי בסופו של דבר אנחנו מעבירים פה מסר שטלפון אחד מדוחה אולי ואנחנו יורדים ממהלך שהגדרנו אותו כצורך ביטחוני

זאב אלקין:      ולכן, אני חושב שקריטי להביא את המהלך הזה לסיומו, בלי שום קשר לשאלה של המשך המגעים עם קטר

זאב אלקין:  קטר עושה את המגעים האלה ותמשיך לעשות עם אל-ג'זירה ובלי אל-ג'זירה, היא עושה את זה כאמור בגלל האינטרסים שיש פה לחמאס, ואם לא תהיה עסקה שהיא תענה על האינטרס של חמאס אז היא לא תהיה, חמאס פשוט לא יעשה אותה

זאב אלקין:      ולכן, בסופו של דבר, אני חושב שצריכים להפריד בין שני האירועים האלה, להמשיך לטפל בשבויים ובנעדרים בכל הכוח, בכל הדרכים האפשריות, אבל יחד עם זה להביא כמה שיותר מהר לסגירה של ערוץ אל-ג'זירה, שהפעילות שלו ממשיכה להסב נזק ביטחוני גדול למדינת ישראל

זאב אלקין:  אני כבר לא מדבר על הנזק להסכמי אברהם וכל מה שמשודר לעולם הערבי בעולם כולו ושלהוב הרוחות, שאחר אחר כך אנחנו מתפלאים מאיפה יש כזאת השתלהבות רוחות כנגד מדינת ישראל בקהלים מוסלמיים בכל העולם

זאב אלקין:  תודה רבה

אמיר אוחנה: תודה לחבר הכנסת אלקין

אמיר אוחנה:  ישיב על ההצעה שר התקשורת, חבר הכנסת שלמה קרעי, בבקשה

התקשורת שלמה קרעי: אדוני היושב-ראש, מכובדי השר, כנסת נכבדה, 12 לוחמים, השם ייקום דמם, חירפו את נפשם למות למעננו

התקשורת שלמה קרעי:  הכאב הזה מתווסף לכאב על הטבח הנורא שהותיר אותנו שבורים ורצוצים

התקשורת שלמה קרעי:  בזמנים כאלו רק האמונה שלנו בבורא עולם ובצדקת הדרך יכולה להיות הגשר על פני המים הסוערים של הכאב והאובדן

התקשורת שלמה קרעי:  אנחנו מאמינים בני מאמינים, ויודעים שהם נמצאים היום בעולם שכולו טוב, במחיצתם של הקדושים שמסרו את נפשם למען עם ישראל לאורך כל הדורות

התקשורת שלמה קרעי:  אבל הכאב הזה מהול גם ברוח הגבורה היהודית, "מנשרים קלו מאריות גברו", של לוחמינו שיצאו למלחמת מצווה

התקשורת שלמה קרעי:      ביקרתי בגבול הצפון, ראיתי את לוחמינו עומדים ממש אל מול פני הסכנה בנחישות, בעוצמה

התקשורת שלמה קרעי:  אמרתי להם, כולכם עברתם את המבחן של הכהן משוח המלחמה, שביציאה לקרב היה אומר לחיילים "מי האיש הירא ורך הלבב, ילך וישֹב לביתו"

התקשורת שלמה קרעי:  לא רכי לבב מצאתי שם אלא גיבורי חיל, אמיצי לב, חוליות חזקות בשרשרת מגיני וגיבורי ישראל לאורך כל הדורות

התקשורת שלמה קרעי:      נישא תפילה לשלום לוחמינו, שילכו ויחזרו לחיים טובים ולשלום ושיחזירו איתם לשלום בריאים ושלמים את כל החטופים הנמצאים בשבי, "ופדויי ה' ישובון ובאו ציון ברנה"

התקשורת שלמה קרעי:  שהקב"ה ינחיל אותם תפארת ישועה ועטרת ניצחון

התקשורת שלמה קרעי:  "אל תיראו ואל תחתו" "כי לא יִטֹּשׁ ה' עמו, ונחלתו לא יעזֹב"

התקשורת שלמה קרעי:  רדפו אויבינו והשיגום ואל תשובו עד כלותם

התקשורת שלמה קרעי:      אני רוצה, בנוגע לנושא שלנו, קודם כול להודות לחברי הכנסת פורר, אלקין, רוט – מי עוד עלה כאן?     

אמיר אוחנה: פסל, רוטמן

התקשורת שלמה קרעי: פסל, רוטמן ו - - -     

אמיר אוחנה: ומלול כמובן

התקשורת שלמה קרעי: מלול

התקשורת שלמה קרעי:  כל חברי הכנסת - -     

מיקי לוי: תבקש סליחה

התקשורת שלמה קרעי: - - כל חברי הכנסת שהעלו את - - -     

מיקי לוי: מוטב תבקש סליחה על ששלחת לעזאזל

התקשורת שלמה קרעי: כל חברי הכנסת שהעלו את הנושא החשוב הזה לסדר-היום

מיקי לוי: בושה

מיקי לוי:  בושה ששלחת לעזאזל

מיקי לוי:  תבקש סליחה

התקשורת שלמה קרעי: אני רוצה להתייחס לעניין הזה

התקשורת שלמה קרעי:  קודם כול, יישר כוח

התקשורת שלמה קרעי:  בנוגע לנושא סגירת אל-ג'זירה, ברשותכם, אסקור בקצרה כיצד משרד התקשורת בראשותי פעל ופועל גם כעת בעניין זה

התקשורת שלמה קרעי:      ביום 7 באוקטובר 2023 הכריז שר הביטחון על מצב מיוחד בעורף, וביום 8 באוקטובר החליטה ועדת השרים לענייני ביטחון לאומי על נקיטת פעולות צבאיות משמעותיות, בהתאם לסעיף 40 לחוק-יסוד: הממשלה

התקשורת שלמה קרעי:  מאז אנחנו במלחמה

התקשורת שלמה קרעי:      בהתאם לכך ולנוכח העובדה כי נחשפתי להסתה מסוכנת, כמו שהיטבתם לומר בעצמכם, ובלתי פוסקת מצד ערוצי טלוויזיה זרים שונים המשדרים בישראל, ביקשתי לכנס את הגורמים המקצועיים במשרד על מנת לבחון כיצד ניתן להגביל שידורים אלו

התקשורת שלמה קרעי:      בדיונים השונים הובררה תמונת מצב חמורה יותר, ולפיה יש בשידורים אלו כדי להביא לפגיעה ממשית בביטחון המדינה

התקשורת שלמה קרעי:  נוכח זאת הוריתי לגורמים המקצועיים במשרדי לפעול להתקנת תקנות לשעת חירום על מנת להתמודד עם גורמי שידור זרים שיש בשידוריהם פגיעה בביטחון המדינה

התקשורת שלמה קרעי:  יומיים אחרי תחילת המלחמה, ב-9 באוקטובר, העברתי נוסח של תקנות לשעת חירום שיאפשר מיידית לבצע פעולות כנגד ערוצים זרים הפוגעים בביטחון המדינה

התקשורת שלמה קרעי:      אלה הועברו לקבלת חוות דעתם של כל הגורמים המשפטיים והביטחוניים הנוגעים בדבר: היועצת המשפטית לממשלה, שר הביטחון, השב"כ, המוסד, המועצה לביטחון לאומי ועוד

התקשורת שלמה קרעי:  כולם השיבו לאחר כמה ימים בחוות דעתם כי אכן קיימת סכנה ממשית, וכי הם ממליצים לאשר את התקנות הכלליות לגבי ערוצים כאלו תוך התמקדות בערוץ אל-ג׳זירה, שהוא הראשון בתור – לסגור את משרדיו, להחרים ציוד ועוד

התקשורת שלמה קרעי:      לאחר דין ודברים משפטי ארוך בתאריך 16 באוקטובר קבעה חוות הדעת של הייעוץ המשפטי לממשלה לגבי נוסח התקנות: "שילוב הקשיים לפיהם הגורם המקבל את ההחלטה אינו השר הממונה על ביטחון המדינה, והעובדה כי לא עוגנה בתקנות בחינה שיפוטית לאחר מתן הצו, עולה כדי מניעה חוקתית להתקנת התקנות", וזה התעכב

התקשורת שלמה קרעי:  בהמשך לכך, ולאחר דין ודברים עם מזכיר הממשלה, שר המשפטים והייעוץ המשפטי לממשלה, תוקנו התקנות באופן שמלבד אישור הקבינט שכבר נדרש בתקנות שהגשנו, תידרש גם הסכמת שר הביטחון מראש

התקשורת שלמה קרעי:  בנוסף, לאחר אישור הקבינט ייכנסו הצווים לתוקף, אבל יובאו לבחינה שיפוטית בהקדם בפני נשיא או סגן בית משפט מחוזי

התקשורת שלמה קרעי:      בהתאם לכך, ביום 20 באוקטובר, התקינה הממשלה את התקנות מכוח סמכותה לפי סעיף 39 לחוק-יסוד: הממשלה, תקנות למניעת פגיעת גוף שידורים זר בביטחון המדינה

התקשורת שלמה קרעי:  בהתאם להוראות התקנות, על מנת להגביל שידוריו של ערוץ זר הפועל מישראל צריכים להתקיים כמה תנאים

התקשורת שלמה קרעי:  כך למשל קבלת חוות דעת של כל גורמי הביטחון הנוגעים בדבר – המוסד, השב"כ, משרד הביטחון וגם הצנזור, המבססת את התשתית העובדתית לצורך מתן הוראה של שר התקשורת להגביל את שידורי הערוץ מישראל בשל פגיעה ממשית בביטחון המדינה; קבלת הסכמת שר הביטחון – עוד תנאי, כמו שאמרנו – שהשתכנע על בסיס עמדות אלו, כי שידוריו של גוף שידור אכן פוגעים באופן ממשי בביטחון המדינה; ואישור הקבינט

התקשורת שלמה קרעי:       באמצעות תקנות אלו ובהמשך לחוות הדעת המבוססות והמפורטות שכבר קיבלנו מגורמי הביטחון השונים לגבי אל-ג'זירה, ביקשתי לפעול להגבלת שידוריו של ערוץ אל-ג'זירה ופניתי לקבל את הסכמת שר הביטחון ואישור הקבינט

התקשורת שלמה קרעי:  הערוץ, שפועל מישראל מזה שנים רבות ומשמש – אדוני היושב-ראש, אם אפשר

אמיר אוחנה: רבותיי, אנא מכם, קצת יותר שקט במליאה

אמיר אוחנה:  תודה

התקשורת שלמה קרעי: תודה

התקשורת שלמה קרעי:  הערוץ הזה, שפועל מישראל מזה שנים רבות, ומשמש כזרוע התעמולה של תנועת החמאס, אפשר בשידוריו בין היתר שידור הודעות צבאיות של תנועת החמאס; סילוף עובדות באופן שהביא להסתת ההמונים להתפרעויות, עידוד לחימה לצד מחבלי החמאס, והוא מצלם ומפרסם את מיקום כוחותינו ועוד

התקשורת שלמה קרעי:  אי-אפשר לסבול שכלי תקשורת עם תעודות עיתונאי של לשכת העיתונות הממשלתית, עם משרדים וכתבים בישראל – למיטב ידיעתי, יש לא 30, אלא פי שניים ואף יותר כתבים של אל-ג'זירה בישראל – יפגע בביטחון המדינה, בוודאי בשעת מלחמה

התקשורת שלמה קרעי:  ראש הממשלה הנחה לבצע עבודה ביטחונית, משפטית, שתגביל את שידורי הערוץ הזה

עודד פורר: - - -     

התקשורת שלמה קרעי: אני מסביר, אני אשלים את הדברים

התקשורת שלמה קרעי:  אנחנו נחושים להמשיך בתהליך הזה עד להשלמתו

התקשורת שלמה קרעי:  רק תדעו, חברים – עודד פורר, תדע שמבחינתנו, הצווים מוכנים להסרה מהוט ומיס, לסגירת משרדים, להחרמת ציוד שידור מכתבים, לשלילת תעודת עיתונאי, למניעת שידורי תקשורת ואינטרנט על ידי חברות ישראליות – הכול כבר מוכן

התקשורת שלמה קרעי:  תיאמנו עם משטרת ישראל איך לעשות את זה בדיוק

התקשורת שלמה קרעי:  כל הגורמים הנוגעים בדבר מחכים, הצווים ערוכים ומוכנים

עודד פורר: - - -     

התקשורת שלמה קרעי:   רגע, אני מסביר

התקשורת שלמה קרעי:  מכל מקום, הדיון בצורך להגביל את השידורים נמצא בעיצומו

התקשורת שלמה קרעי:  לצורך הגבלת שידורי הערוץ נדרש לעמוד בתנאים המפורטים בתקנות לשעת חירום, ובין היתר עמדת שר הביטחון, שהשתכנע על בסיס עמדות גורמי הביטחון כי שידורי אל-ג'זירה אכן פוגעים באופן ממשי בביטחון המדינה

התקשורת שלמה קרעי:  הדבר הזה נמצא לפתחו של שר הביטחון

התקשורת שלמה קרעי:  לאחר הסכמתו, שטרם קיבלנו – תובא הבקשה לאישור הקבינט

התקשורת שלמה קרעי:      בנוסף, אני פועל כעת גם על מנת להגביל שידורים נוספים הפוגעים בביטחון המדינה, כמו ערוץ אל-מיאדין שהזכרת, חבר הכנסת מלול, הפועל מלבנון, ומשדר בישראל באמצעות שידורים לווייניים

התקשורת שלמה קרעי:  במכתב ששלחתי בתחילת השבוע לצחי הנגבי, ראש המועצה לביטחון לאומי, למזכיר הממשלה יוסי פוקס ולגורמי הביטחון הנוגעים בדבר, פירטתי דוגמאות שעולה מהן כי הערוץ על כתביו מסיתים נגד מדינת ישראל, מדבררים את ארגוני הטרור השונים, ביניהם חיזבאללה, מסכנים את כוחותינו בשטח, ובכך פוגעים פגיעה ממשית בביטחון המדינה באמצעות שידוריהם

התקשורת שלמה קרעי:      נוכח הדברים המתוארים, ביקשתי לקבל את חוות דעתם של גורמי הביטחון גם בעניינו של ערוץ אל-מיאדין על מנת שאוכל לפעול בהתאם לתקנות להגבלת שידורי הערוץ

התקשורת שלמה קרעי:  עוד באותו יום נדרשו גורמי הביטחון על ידי המועצה לביטחון לאומי להעביר את חוות דעתם עד אתמול

התקשורת שלמה קרעי:  אני מקווה שנוציא כבר מהכוח אל הפועל סגירת גוף שידור עוין כזה באופן מיידי, למען יראו וייראו

התקשורת שלמה קרעי:  כמו כן, חבר הכנסת פורר, עוד משהו שקשור לבקשה שהפנית אליי, עוד בתחילת הלחימה – ביקשתי לפעול גם נגד ההסתה המסוכנת ברשתות החברתיות כנגד מדינת ישראל, ולשם כך פניתי למשרד המשפטים

התקשורת שלמה קרעי:  ממשרד המשפטים נמסר לי כי בכל הנוגע להסרת תכנים ברשתות החברתיות, הסמכות היא של משרד המשפטים, וכי הם פועלים בנושא באמצעות צוות מיוחד שפעל להסרת אלפי תכנים מסיתים ומסוכנים

התקשורת שלמה קרעי:  משרד התקשורת בראשותי ימשיך לפעול בכל האמצעים העומדים לרשותו על מנת למנוע פגיעה בביטחון המדינה ובלוחמי צה"ל וכוחות הביטחון, הנעשית על ידי שידורים של ערוצים זרים

התקשורת שלמה קרעי:  אני אומר – בכל האמצעים שעומדים לרשותנו, וגם במה שלא עומד לרשותנו

התקשורת שלמה קרעי:  אין לנו קצין מודיעין במשרד התקשורת שיכול לתרגם לנו שידורים בערבית, ולתת לנו באמת את התשתית העובדתית, אבל אנחנו נעזרים גם ברשתות החברתיות, בכל מיני גורמים שמציפים את הנושא, וגם בכל מיני גורמים שאנחנו פונים אליהם, ושולחים צוותים – שלחנו לעמותת "ממריא" צוות משפטי שלנו וצוות מקצועי של המשרד, שיקבל מהם חומרים על הערוצים שפוגעים בביטחון המדינה

התקשורת שלמה קרעי:       באופן כללי כל פעולה של משרד התקשורת בראשותי בנושאים הנוגעים לביטחון המדינה נעשית בתיאום מלא עם גורמי הביטחון

התקשורת שלמה קרעי:  לא את הכול מותר לפרט, ולא על הכול אני יכול לדבר

התקשורת שלמה קרעי:  אבל תדעו לכם שאנחנו עושים הכול בכל ימות השבוע כדי להגן על המדינה היקרה שלנו בכל חזיתות התקשורת – ביבשה, באוויר, בים, במרחב הספקטרום ובמרחב התודעתי

התקשורת שלמה קרעי:  כתוב בפסוק: "ה' ילחם לכם ואתם תַּחֲרִשוּן"

התקשורת שלמה קרעי:  השם יתברך הוא בעל המלחמות

התקשורת שלמה קרעי:  אבל יש ציווי שאפשר לפרש אותו גם אלינו: "ואתם תַּחֲרִשוּן" – זו משימה שמוטלת עלינו – תשתיקו את התקשורת שפוגעת בביטחון המדינה, לפחות את זה

התקשורת שלמה קרעי:  בעזרת השם, נעשה ונצליח

התקשורת שלמה קרעי:  תודה

אמיר אוחנה: תודה רבה לשר התקשורת

אמיר אוחנה:  חבר הכנסת פורר, אתה מבקש להצביע, או מסתפק בתשובת השר?     

עודד פורר: לא

עודד פורר:  אפשר להשיב דקה מהצד

אמיר אוחנה: כן

אמיר אוחנה:  בבקשה

אמיר אוחנה:  תפתח את המיקרופון, דקה מהצד

עודד פורר:  אדוני שר התקשורת, ציינתי גם בתחילת דבריי את הפעילות המהירה, מייד אמרת באמת – אני רוצה לסגור את זה

עודד פורר:  בפעם הראשונה אני שומע ששר הביטחון הוא זה שמעכב את הנושא הזה להחלטת קבינט – אני אפנה אליו

קריאה: - - -     

עודד פורר: בסדר, זה נמצא אצלו

עודד פורר:  חברים, אנחנו במלחמה

עודד פורר:  אנחנו במלחמה

עודד פורר:  עכשיו, כשאנחנו כאן, הערוץ הזה בשעה הזו ממש משדר דברי הסתה ובלע כנגד מדינת ישראל, ממשיך לשלוח את הכתבים שלו לנקודות כינוס ולכל מיני מקומות

עודד פורר:  אני גם לא יודע לאן המידע הזה עובר בסופו של דבר, והפגיעה היא לא רק כלפי מי שצופה בערוץ כאן בישראל ובעולם הערבי, אלא גם במדינות אירופה, וראיתי את האנטישמיות המתעוררת

עודד פורר:      אני אנצל את הבמה הזאת, אחת – לקרוא לשר הביטחון בעניין הזה, אין סיבה שהנושא לא יעלה לדיון בקבינט כבר בישיבתו הקרובה, ואפילו לאיזשהו דיון שלא מן המניין, שייקבע מיידית לסגור את הערוץ

עודד פורר:  חבר'ה, האחריות במובן הזה רובצת לפתחה של הממשלה

אמיר אוחנה: כעת, אדוני, האם מסתפק בתשובת השר, או מבקש להצביע על העברה לוועדה?     

עודד פורר: העברה לוועדת החוץ והביטחון

אמיר אוחנה: אוקיי

אמיר אוחנה:  אנחנו נצביע כעת על העברת ההצעה לוועדת החוץ והביטחון

אמיר אוחנה:  הצבעה כעת

אמיר אוחנה: בעד ההצעה להעביר את הנושא לוועדה – 10 

אמיר אוחנה: נמנעים – אין  

אמיר אוחנה: אם כן, עשרה קולות בעד, אין מתנגדים ואין נמנעים

אמיר אוחנה:  אני קובע כי ההצעה תועבר לדיון בוועדת החוץ והביטחון

אמיר אוחנה: חברי הכנסת, הנושא הבא על סדר-היום: הצעת חוק הגנה על מענקים מיוחדים (חרבות ברזל), התשפ"ד–2023, בקריאה השנייה והשלישית

אמיר אוחנה:  אני מזמין את יושב-ראש ועדת הכספים, חבר הכנסת משה גפני, להציג את הצעת החוק

אמיר אוחנה:  לפני כן, הודעה למזכיר הכנסת, בבקשה

דן מרזוק: ברשות יושב-ראש הכנסת, הינני מתכבד להודיעכם, כי הונחה היום על שולחן הכנסת לקריאה ראשונה, מטעם הכנסת: הצעת חוק התגמולים לבני משפחה של נעדרים או חטופים בפעולת איבה או במלחמה, התשפ"ד–2023, של חבר הכנסת ישראל אייכלר וקבוצת חברי הכנסת

דן מרזוק:  תודה

אמיר אוחנה: תודה

אמיר אוחנה: [מס' מ/1665; דברי הכנסת, חוב' ב', ישיבה 108; נספחות

אמיר אוחנה: ] 

אמיר אוחנה: יושב-ראש ועדת הכספים, בבקשה

ועדת הכספים): אדוני יושב-ראש הכנסת, חברי הכנסת, יום קשה היום

ועדת הכספים):  אני מתכבד להביא בפני הכנסת לקריאה שנייה ושלישית את הצעת חוק ההגנה על מענקים מיוחדים (חרבות ברזל), התשפ"ד–2023

ועדת הכספים):       מדובר בהצעת חוק ממשלתית, שמטרתה לקבוע הגנה מפני עיקול על מענקים שנקבעו לפי החלטת ממשלה בלבד (מענק מינהלי) במסגרת מבצע חרבות ברזל, להבדיל ממענקים שנקבעו בחקיקה, זאת לשם סיוע והקלה על התושבים בעת הזו

ועדת הכספים):       ביחס למענקים שנקבעו בחקיקה ייקבעו הוראות הגנה על מענק בחקיקה

ועדת הכספים):  עם זאת, החלטת ממשלה אינה יכולה להתגבר על זכות המוקנית מכוח חוק לעיקול, ולכן לא ניתן לקבוע את הוראות ההגנה על מענק במסגרת החלטות הממשלה, ומוצע לקבוע אותן במסגרת הצעת חוק זו

ועדת הכספים):  החלטת ממשלה איננה יכולה לעמוד מול עיקול, ולכן צריך את החוק הזה

ועדת הכספים):       בהתאם לתוספת להצעת החוק, הגנה מפני עיקול תינתן ביחס לשני מענקים שכבר התקבלו במסגרת החלטות הממשלה: מענק המשולם ליחיד שהתפנה או שפונה ממקום מגוריו, ומענק המשולם ליחיד שהוא בן משפחה של חטוף או נעדר

ועדת הכספים):  כמו כן, מוצע להקנות סמכות לשר האוצר ולשר המשפטים באישור ועדת הכספים - -      

אמיר אוחנה: שקט במליאה, בבקשה

ועדת הכספים): - - שלא יהיה ניתן לעקוף את הכנסת

ועדת הכספים):  אז אומנם שר האוצר ושר המשפטים רשאים לעשות את זה, אבל זה צריך להיות באישור ועדת הכספים של הכנסת, לשנות את התוספת, להוסיף או לגרוע מענקים שהתקבלו במסגרת החלטות ממשלה שעליהן תחול ההגנה מעיקול, וכן תנאים או מגבלות לתחולת הגנות המענק

ועדת הכספים):       בנוסף, מוצע להתאים את תקופת ההגנה שנקבעה במסגרת הצעת חוק זו, שעומדת על 90 יום שבמהלכם לא ניתן לעקל כספי מענק, כאמור, לתקופת ההגנה שנקבעה בחוקים אחרים ועומדת על 30 ימים בלבד, כך שלגבי כספי הגמלאות המשולמים לפי חוק הביטוח הלאומי, וכן לגבי תגמולים והטבות המשולמים לפי חוק משפחות חיילים שנספו במערכה (תגמולים ושיקום), התש"י–1950, חוק הנכים (תגמולים ושיקום), התשי"ט–1959, חוק נכי המלחמה בנאצים, התשי"ד–1954, חוק נכי רדיפות הנאצים, התשי"ז–1957, וחוק הטבות לניצולי שואה, התשס"ז–2007, תוארך תקופת ההגנה ל-90 ימים גם כן, שבהם לא ניתן לעקל את המענק, הפיצוי או ההטבה, כאמור

ועדת הכספים):       במקרה שבו הסתיימה תקופת המצב המיוחד בעורף לפני תום 90 הימים, כאמור, תמשיך ההגנה מפני עיקול לחול עד תום 30 ימים מיום סיום תקופת המצב המיוחד בעורף

ועדת הכספים):  אם הימים המיוחדים יסתיימו באמצע, עד תום 30 ימים מיום סיום תקופת המצב המיוחד בעורף

ועדת הכספים):       אדוני היושב-ראש, להצעת החוק הזאת לא הוגשו הסתייגויות, היא עברה בוועדה פה אחד

ועדת הכספים):  לפיכך, אבקשכם לאשר את הצעת החוק בקריאה השנייה והשלישית

ועדת הכספים):  תודה רבה, אדוני היושב-ראש

אמיר אוחנה: תודה לחבר הכנסת גפני

אמיר אוחנה:  כאמור, להצעת חוק זו לא הוגשו הסתייגויות או בקשות רשות דיבור, ולכן נעבור להצבעה בקריאה השנייה על הצעת חוק ההגנה על מענקים מיוחדים (חרבות ברזל), התשפ"ד–2023, כנוסח הוועדה

אמיר אוחנה:  ההצבעה תהיה אלקטרונית, אנא שבו במקומותיכם

אמיר אוחנה:  לאט, לאט, עוד לא התחלנו

אמיר אוחנה:  הצבעה כעת, בבקשה

אמיר אוחנה: בעד סעיפים 1–10 – 22 

אמיר אוחנה: נמנעים – אין  

אמיר אוחנה: 22 בעד, אין מתנגדים, אין נמנעים, אני קובע כי הצעת החוק אושרה בקריאה השנייה

אמיר אוחנה:  חברי הכנסת, נעבור כעת להצבעה בקריאה השלישית על הצעת חוק ההגנה על מענקים מיוחדים (חרבות ברזל), התשפ"ד–2023

אמיר אוחנה:  גם ההצבעה הזאת תהיה אלקטרונית, אנא שבו במקומותיכם, הצבעה כעת

אמיר אוחנה: בעד החוק – 23 

אמיר אוחנה: נמנעים – אין  

אמיר אוחנה: 23 בעד, אין מתנגדים ואין נמנעים, אני קובע כי הצעת חוק ההגנה על מענקים מיוחדים (חרבות ברזל), התשפ"ד–2023, התקבלה בקריאה השנייה והשלישית, ותיכנס לספר החוקים

אמיר אוחנה: הודעה למזכיר הכנסת, בבקשה

דן מרזוק: ברשות יושב-ראש הכנסת, הינני מתכבד להודיעכם, כי הונחה היום על שולחן הכנסת לקריאה השנייה והשלישית: הצעת חוק לדחיית הבחירות הכלליות לרשויות המקומיות (תיקון), התשפ"ד–2023, שהחזירה ועדת הפנים והגנת הסביבה

דן מרזוק:  תודה

אמיר אוחנה: תודה רבה

אמיר אוחנה: [מס' מ/1657; דברי הכנסת, חוב' א', ישיבה 105; חוב' ב, ישיבה 107; נספחות

אמיר אוחנה: ] 

אמיר אוחנה: הסעיף הבא על סדר-היום: הצעת חוק לדחיית הבחירות הכלליות לרשויות המקומיות (תיקון), התשפ"ד–2023, בקריאה השנייה והשלישית

אמיר אוחנה:  אני מזמין את יושב-ראש ועדת הפנים והגנת הסביבה, חבר הכנסת יעקב אשר, להציג את הצעת החוק, בבקשה

והגנת הסביבה): מכובדי היושב-ראש, כבוד השר, חבריי חברי הכנסת, אני מתכבד להביא בפניכם את הצעת חוק לדחיית הבחירות הכלליות לרשויות המקומיות (תיקון), התשפ"ד-2023 לקריאה השנייה ולקריאה השלישית

והגנת הסביבה):       כזכור לכם, בשבוע שעבר קיבלה הכנסת את החוק שקבע את דחיית הבחירות לרשויות המקומיות – שהיו אמורות להתקיים אתמול – בשלושה חודשים, עם אפשרות לדחייה נוספת של חודש אחד

והגנת הסביבה):  עוד נקבע בחוק שכבר התקבל, עקרון ההקפאה, שלפיו כל הפעולות והמועדים שננקטו לקראת הבחירות עד 16 באוקטובר יוקפאו ולא יהיה צורך לחזור עליהם, כולל רשימת המועמדים, וכל התקופות שהחלו להימנות לפני הבחירות, ימשיכו ברצף עד מועד הבחירות החדש

והגנת הסביבה):  במהלך הדיון בהצעת החוק התברר שלדחיית הבחירות יש השלכות על הרבה מאוד עניינים, אדוני היושב-ראש, שלא ניתן להם כל מענה בהצעת החוק הממשלתית שבאה בדחיפות, והיא באה קצרה

והגנת הסביבה):  רק לסבר את האוזן, הצעת החוק הממשלתית הייתה חמש-שש שורות, והצעת החוק שאני כרגע מסביר היא עשרה עמודים, ואין מילה אחת מיותרת שם

והגנת הסביבה):  אבל זה בדיוק תפקידנו, ועשינו בתיאום שר הפנים והצוות שלו, ההשלכות הללו חשובות ואנחנו מצאנו לנכון לטפל בהן עקב דחיית הבחירות, שלא להשאיר חלל ריק שעלול להוביל לכאוס

והגנת הסביבה):       לכן הצענו לפצל את הצעת החוק כדי לאפשר לוועדה לטפל באותם עניינים ולהביא עכשיו, היום, בפני הכנסת הסדר משלים ומקיף ככל האפשר בסוגיות שהתעוררו

והגנת הסביבה):  ואכן, הוועדה קיימה דיונים אינטנסיביים, מעמיקים, במגוון רחב של נושאים הנובעים מדחיית הבחירות

והגנת הסביבה):  הצעת החוק המונחת בפניכם היום היא תוצר של עבודת הוועדה, והיא כוללת שורה ארוכה של הסדרים שהתגבשו במהלך דיוני הוועדה בשיתוף פעולה של כל סיעות הבית ומשרדי הממשלה השונים, לאחר שנשמעו בוועדה הערות של גורמים רבים מקרב הציבור, נציגי השלטון המקומי, מועמדים, עצמאים, מפלגות וכל מי שקשור לעניין הזה

והגנת הסביבה):       על פי דרישתנו, שר הפנים אשר השתתף בדיון, שביקשתי ממנו להגיע, הודיע לפרוטוקול כי עד 15 בדצמבר משרד הפנים יגבש עמדה לגבי רשויות מקומיות  – לצערנו שם לא יהיו בחירות בכל מקרה, בין אם זה יהיה בעוד שלושה חודשים, בין אם זה יהיה בעוד ארבעה חודשים, רשויות שנהרסו בעוטף

והגנת הסביבה):  שר הפנים והצוות המקצועי שלו עובד עכשיו בדיוק על הדבר הזה

והגנת הסביבה):  היה חשוב לנו שהוא יבוא לוועדה, לא רצינו להכניס את זה לחקיקה, שיבוא לוועדה ויבהיר כדי שתהיה ודאות, שאנשים ידעו

והגנת הסביבה):  כי ראשי מועצות היום מתמודדים עם בעיות יום-יומיות קשות מאוד, וכמובן, אי-אפשר שירחף עליהם גם עניין הבחירות

והגנת הסביבה):  אבל צריך למצוא את הסיסטם הנכון, כי בסוף זה הליך דמוקרטי וצריך לדעת איך לעשות את זה

והגנת הסביבה):       לגבי רשויות אלה אמר השר לפרוטוקול: תוצע על ידי הממשלה הצעת חוק נפרדת שתסדיר את סוגיית הבחירות בהן בהסדר מיוחד

והגנת הסביבה):  עוד הודיע השר לוועדה, שהנחה את הדרג המקצועי במשרדו לבחון את ההסדרים החוקיים שיידרשו במקרה שחלילה לא ניתן יהיה לקיים בחירות בכל הארץ, לא במועד הראשון ולא במועד השני ובמועדים שנקבעו בחוק

והגנת הסביבה):  אני חושב שעבודת המטה הזאת היא חשובה, אני מקווה שלא נזדקק לה, אבל בכל מקרה מה שהורינו לשר הפנים וביקשנו: כשיגיע הדבר הזה – שיהיו פתרונות גם על ההוצאות שהיו, גם על העבר וגם על ההווה

והגנת הסביבה):      ועכשיו אסקור את הדברים השונים שמוצעים באסדרה

והגנת הסביבה):  אני אפתח דווקא, אדוני היושב-ראש, חבריי, בדבר בעל רגישות, טרגדיה ממדרגה ראשונה, שהיא תוצאה כואבת של אירועי הזוועה שניחתו עלינו ב-7 באוקטובר

והגנת הסביבה):  עמדתי על כך כבר בישיבה הראשונה, שיהיה הסדר לאותם מועמדים שנרצחו

והגנת הסביבה):  יש לנו ראש מועצה, אופיר ליבשטיין, זיכרונו לברכה, ומתמודדת שנרצחה אף היא

והגנת הסביבה):  אמרתי: אני לא מביא את החוק הזה לשום מקום עד שאנחנו לא פותרים את הבעיה

והגנת הסביבה):  לא יכול להיות שמשפחה באבלה תצטרך גם לטפל בחובות או בעיזבון, שלא תצטרך לטפל בעניין הזה

והגנת הסביבה):  ואכן, הוועדה קיבלה החלטה על פתרון בעניין הזה

והגנת הסביבה):       וההצעה שלנו: משרד הפנים ישיב לעיזבון – ההצעה שמופיעה עכשיו בחוק – את כל ההוצאות שהוציאו המועמדים בפועל וכדין עד לסכום המימון – ברוך הבא, אדוני שר הפנים

והגנת הסביבה):  אני בדיוק מדבר עכשיו, אדוני שר הפנים - - -     

והגנת הסביבה): כן

והגנת הסביבה): אני בדיוק מדבר עכשיו על הסיפור של אופיר ליבשטיין, זיכרונו לברכה, והמועמדת השנייה

והגנת הסביבה):  אני מסביר את מה שהכנסנו בחוק

והגנת הסביבה):  משרד הפנים ישיב לעיזבון את כל ההוצאות שהוציאו המועמדים בפועל וכדין, עד לסכום המימון המרבי שהיו יכולים לקבל במסגרת מימון הבחירות, בניכוי מקדמות שקיבלו, וזאת בהתאם לדוח שיגישו נציגיהם בעניין הבחירות, אשר ייבדק על ידי מבקר המדינה האמון על הנושא הזה

והגנת הסביבה):  משרד הפנים יעביר באופן מיידי, לאחר בדיקת המבקר, את הסכום לעיזבונו של המנוח

והגנת הסביבה):  הסכום הזה, אדוני, יהיה מוגן מעיקול או שעבוד, ככה שיובטח שכל הסכום יגיע לעיזבון בתוך זמן קצר וללא צורך בנקיטת הליכים משפטיים או אחרים

והגנת הסביבה):       אעבור עתה לנושאים נוספים

והגנת הסביבה):  העניין הראשון הוא המועדים להגשת עתירות לבית משפט בנושא פסילה או אישור של המועמדים והרשימות

והגנת הסביבה):  מצאנו את המועדים, קבענו מועדים חדשים כדי שערעורים כאלה יוכלו להגיע לידי מיצוי

והגנת הסביבה):   עניין שני הוא נושא המועמדים שנדרשו להתפטר או לצאת לחופשה, חל"תים, מעבודתם במגזר הציבורי

והגנת הסביבה):  על פי המצב המשפטי הקיים, עובדים במגזר הציבורי – הכולל בין היתר את עובדי המדינה, הרשויות מקומיות, משרתי צבא הקבע, אנשי חינוך וגופים ציבוריים נוספים – שמעוניינים להתמודד – ידידי חבר הכנסת ביטן, רק אם אפשר בשקט; ההתייעצות הסיעתית בשקט, אני לא שומע את עצמי – נדרשים במקרים מסוימים להתפטר מתפקידם 90 ימים לפני הבחירות, ובמקרים אחרים לצאת לחופשה ללא משכורת 60 או 40 יום לפני הבחירות

והגנת הסביבה):       בשנים האחרונות ניתנה על ידי יושב-ראש ועדת הבחירות המרכזית פרשנות מרחיבה מאוד להוראת החוק האוסרת על עובדי ציבור לעסוק בתעמולת בחירות, אשר הביאה לכך שהדרישה לחל"ת הורחבה מאוד והיא חלה על אלפי מועמדים

והגנת הסביבה):  כעת, כשהבחירות נדחות לתקופה של שלושה-ארבעה חודשים, נוצר פה מצב לא נורמלי

והגנת הסביבה):  ובאמת, לאחר ישיבה ארוכה מאוד עם משרד המשפטים ועם משרד הפנים, קיבלו את עמדתנו, ואני מודה להם על כך

והגנת הסביבה):  עובדים שיהיו בחל"ת יחזרו לעבודתם עד 30 יום לפני הבחירות, למעט עובדים – עובד שעובד ברשות אחת ואותו עובד גם מתמודד באותה הרשות

והגנת הסביבה):  שם יש בהחלט היגיון, שלא ינצל את המשאבים של אותה רשות בשביל להיבחר

והגנת הסביבה):       לאור זאת, הצענו שני הסדרים: עובד ציבור – אוקיי, אני אעביר את הדברים לקצרנית, לא ניכנס לכל ההסדרים – אבל בכל מקרה, גם את הדבר הזה פתרנו

והגנת הסביבה):  לגבי עובדי ציבור שהתפטרו מעבודתם בכמה וריאציות, מוצע לקבוע שלעניין דמי אבטלה יראו בהתפטרות כזאת התפטרות מוצדקת והם יוכלו לקבל לפחות דמי אבטלה

והגנת הסביבה):  כאלה שהיו מחויבים להתפטר ואין להם אפשרות לחל"ת, שזה נושא אחר

והגנת הסביבה):       נושא מרכזי נוסף שמוצע לקבוע לגביו הסדרים מיוחדים לבחירות – הסדרים הנוגעים למימון הבחירות והעניינים הכספיים הנוגעים לרשימות ולמועמדים

והגנת הסביבה):  הוועדה שמעה מספר רב של מועמדים עצמאים שאינם קשורים למפלגות הכנסת, וגם את מפלגות הכנסת, אשר העלו בפניה את הקשיים המיוחדים בשל דחיית הבחירות, ובעיקר את הקושי התזרימי

והגנת הסביבה):  ולכן, הצענו כמה הוראות שעה שיוחדו לבחירות האלה על נסיבותיהן המיוחדות

והגנת הסביבה):       ראשית, הערבונות שהפקידו הרשימות והמועמדים כתנאי להגשת המועמדות לבחירות

והגנת הסביבה):  זה עירבון, זו ערבות בנקאית – ערבות בנקאית זה כסף, זה עולה כסף, וזה יוקטן ל-20% מהסכומים שהופקדו, ו-80% מאותם סכומים יוחזרו למועמדים ולרשימות בתוך 30 יום

והגנת הסביבה):       שנית, סכום המקדמה על חשבון מימון הבחירות, שהסיעות יוכלו להשתמש בו – אלה שלא קשורות למפלגות הכנסת – יוגדל מ-60 ל-75

והגנת הסביבה):  הגדלה זו לא תחול על רשימת מועמדים מטעם מפלגות הכנסת, מפלגות הכנסת מתוקצבות באופן שוטף

והגנת הסביבה):  לסיעות הכנסת ייוותר סכום המקדמה כפי שהיה קודם

והגנת הסביבה):  הגדלה דומה של שיעור המקדמה מ-10% ל-12

והגנת הסביבה): 5% תהיה לגבי מועמדים לראשות מועצה אזורית

והגנת הסביבה):   עוד דבר שתיקנו: מועמדים ורשימות שאינם קשורים לסיעות הכנסת, אשר נדרשו – עד היום דורשים 110% ערבות בנקאית לעניין הזה, זה המון כסף, זה גרם לכך שהרבה לא לקחו מקדמות, משכנו בתים וכו'

והגנת הסביבה):  אנחנו הורדנו את גובה הערבות ל-40%, ואני רוצה להודות לשר האוצר, לצוות לשכתו ולגורמים המקצועיים באגף התקציבים שהסכימו לבסוף על העניין הזה, זה דבר מתבקש

והגנת הסביבה):  ולכן, יוחזר הכסף הזה

והגנת הסביבה):  אפשר יהיה לקחת מקדמה ולשים 40% כערובה לעניין הזה

והגנת הסביבה):       דבר נוסף שפתרנו – שימו לב, אנחנו באים מכל כיוון ומכל זה

והגנת הסביבה):  אני מרחיב כי זה חשוב

והגנת הסביבה):  התמונה הכוללת חשובה, אדוני היושב-ראש – תקרת סכום התרומות המותרת לרשימות המועמדים שאינם קשורים לסיעות הכנסת תוגדל ל-10,000 שקלים לכל תרומה, כי יש הגבלה של עד 5,000 שקלים, ועכשיו עשינו את זה ל-10,000 שקלים

והגנת הסביבה):  ואילו לגבי סיעות הכנסת, מוצע ששנת 2023 ו-2024 ייחשבו כשנת בחירות שלמה, ככה שהתקרה גם תעלה, ובכל אחת מהשנים היא תהיה 2,500

והגנת הסביבה):  כשאתה מכפיל זה עולה בערך: באופן זה מוגדלת תקרת התרומות לסיעות בבערך 40%

והגנת הסביבה):       בהקשר זה הוצע עוד, ונמצא בחוק, לאפשר לרשימה ולמועמד שלא קיבלו מנדטים – אחרי הבחירות, הוא לא קיבל מנדטים ונשאר עליו כל העול – עשינו תיקון: אפשר יהיה לגייס תרומות, ותקרת סכום התרומה תהיה 20,000 שקלים, לכיסוי הגירעונות

והגנת הסביבה):  זאת בתקופה של שנה אחת לאחר הבחירות

והגנת הסביבה):       כפי שניתן לראות, אדוני היושב-ראש, מדובר בשורה של הקלות שלדעתנו נותנות מענה, ולו חלקי, לקשיים הכספיים שאליהם עלולים להיקלע רשימות ומועמדים עצמאים

והגנת הסביבה):  קיים חשש לא מבוטל שאם לא היינו מאפשרים הקלות אלה, היו הרבה רשימות ומועמדים עשויים להסיר את מועמדותם בבחירות

והגנת הסביבה):  אני אמרתי בוועדה: אנחנו חייבים לשמור על ההליך הדמוקרטי הזה שנקרא בחירות, ולאפשר לאנשים – שלא יקרה מצב שאנשים יבואו היום ויסירו מועמדות כי הם נופלים כלכלית בגלל זה

והגנת הסביבה):  וזאת הייתה העבודה הגדולה של הוועדה שלנו

והגנת הסביבה):       מרכיב מרכזי שבו עסקה הוועדה בקשר למימון הבחירות היה נושא גובה יחידת המימון, גובה יחידת החישוב שממנה נגזר למעשה גובה תקציב המימון בכלל

והגנת הסביבה):  זה סכום המימון שמקבלים הזכאים למימון בסופו של דבר

והגנת הסביבה):      כמעט כל המתמודדים שהופיעו בפני הוועדה – הן נציגי המפלגות, הן נציגי העצמאים – טענו כי דחיית הבחירות מחייבת הגדלה של התקציב

והגנת הסביבה):  יש הוצאות קבועות, שכירות ודברים כאלה

והגנת הסביבה):  יש תכנון שלם

והגנת הסביבה):  יש כאלה שכבר הוציאו את כל הכסף על דברים שהיום הם לא יכולים להשתמש בהם

והגנת הסביבה):  אבל לפי החוק, ככלל, הסמכות להגדיל את יחידת החישוב מסורה לוועדה ציבורית בראשות כבוד השופטת בדימוס איילה פרוקצ'יה, אלא אם כן יש נסיבות מיוחדות ודחופות שלהן הכנסת מבקשת להסדיר את העניין

והגנת הסביבה):  אני הרמתי טלפון לשופטת והחלטנו לעבוד בשיתוף פעולה בעניין הזה

והגנת הסביבה):  היא תשמע את הדברים, והיא הייתה גם בוועדה

והגנת הסביבה):  ביקשנו לקיים דיון, ובשיח שהתקיים בינינו הגענו להסכמה שבאה לידי ביטוי בחוק המוצע כאן, שלפיה הוועדה הציבורית תדון בשאלת הגדלת יחידת החישוב ותיתן החלטה לעניין הבחירות במועד החדש

והגנת הסביבה):  השופטת אמרה שהיא תפתח את דיוני הוועדה ב-15 בדצמבר, ועד ל-29 בדצמבר תיתן החלטה

והגנת הסביבה):  ביקשתי ממנה – ואני גם מבקש כאן מעל הדוכן – אולי אפילו להקדים את זה בימים ספורים; שוב, כדי שתהיה ודאות

והגנת הסביבה):  אבל הרציונל שקיבלתי בהצעת יושבת-ראש הוועדה, כבוד השופטת, היה שנקבל את ההחלטה בזמן שנדע באמת אם יש בחירות ומתי, ולא נקבל את ההחלטה באופן כללי

והגנת הסביבה):  והשופטת גם אמרה שהיא מזמינה את כל נציגי המפלגות, כל נציגי המתמודדים, כל מי שיש לו הערות להעיר, ואף ביקשה מהממ"מ לרכז לה נתונים

והגנת הסביבה):  ולכן, אני מציע שכל מי שיש לו מה לומר בעניין הזה, שבאמת יפנה ויופיע בדיוני הוועדה

והגנת הסביבה):  אני בטוח שהוועדה הציבורית תטה אוזן קשבת לטענת המתמודדים ותביא בחשבון את הנסיבות החריגות

והגנת הסביבה):  עד כאן בנושא המימון

והגנת הסביבה):  אני כבר בעמוד האחרון, אדוני היושב-ראש, תהיה אופטימי

והגנת הסביבה):       עניין כספי נוסף, כבוד שר הפנים

אמיר אוחנה: שר הפנים משה ארבל

והגנת הסביבה): לא, אתה יכול לשבת שם, אבל - - -      

אמיר אוחנה: פונה אליך חבר הכנסת אשר

והגנת הסביבה): לא רק שאתה לא מקשיב לי, אתה גם - - -      

הפנים משה ארבל: תודה רבה

הפנים משה ארבל:  אני לא מסגל לעשות שני דברים במקביל

והגנת הסביבה): כן, אבל אתה עושה את זה בקול רם

והגנת הסביבה):  חבר הכנסת עטאונה, אתה היית איתי בחוק

והגנת הסביבה):  אני מדבר גם בשמך

אופיר כץ: הוא אמר שהוא לא יכול לעשות שני דברים במקביל

אופיר כץ:  אמר את זה מי שהיה שר הפנים ושר הבריאות

והגנת הסביבה): טוב

והגנת הסביבה):  אני חוזר לעניין הרציני שלנו

והגנת הסביבה):  עניין כספי נוסף שנדרשנו אליו נוגע – חברי חבר הכנסת בליאק, שאתה מקשיב סדרתי – למיסוי התשלומים מתקופת הבחירות, שכידוע מוסדר בחוק מיוחד הקובע מנגנון מיסוי ייחודי למי שמועסק בקשר לבחירות, כיוון שדחיית הבחירות מאריכה את התקופה שעליה חוק המיסוי חל, כך שתחול מאמצע ספטמבר ועד שבועיים ממועד הבחירות החדש

והגנת הסביבה):  זאת הארכה משמעותית

והגנת הסביבה):  ומוצע להכפיל את סכום התקרה של התשלומים שעליהם חל ההסדר מ-18 ל-36, ברעיון של תשע, תשע, תשע

והגנת הסביבה):       אעבור עתה לכמה נושאים משלימים שנכללים בהצעת החוק ונדרשים להבטחת התפקוד התקין של העוסקים במלאכה ברשויות המקומיות

והגנת הסביבה):  מוצע לרכך את ההוראה הגורפת הקבועה היום בחוק שלפיה ראש רשות מקומית שאינו מתמודד בבחירות הקרובות מנוע מלבצע שורה ארוכה של פעולות מטעמים שונים

והגנת הסביבה):  מוצע לאפשר לראש רשות כזה לבצע פעולות נדרשות במישרין לצורך ההתמודדות של הרשות המקומית עם מצב החירום – רק לצורך זה – וזאת באישור הממונה על המחוז, שיצטרך להחליט בעניין בתוך חמישה ימי עבודה

והגנת הסביבה):       לבקשת ועדת הבחירות המרכזית יתאפשר בבחירות האלה להעביר עתירות לענייני תעמולת בחירות לדיון בפני ממלאי מקום

והגנת הסביבה):  אישרנו גם ממלאי מקום יושבי-ראש ועדות

והגנת הסביבה):  הוספנו כוח אדם בעניין הזה, ועל זה אני גם מודה לאוצר

והגנת הסביבה):  ובאמת ימונו גם כוננים, כדי שיוכלו לתת את זה כדי להקל על העומס המוטל על השופטים ומנהלי הבחירות ולאפשר גמישות בתפקודם, בהתחשב בנסיבות המלחמה

והגנת הסביבה):       במהלך הדיונים עלה נושא נוסף, שהוא נושא קריטי שהעלה אותו שר הפנים

והגנת הסביבה):  שר הפנים העלה בפניי את הנושא בשיחת טלפון, הנושא של המשך תפקוד ועדות תכנון ובנייה

והגנת הסביבה):  אנחנו נמצאים במשבר דיור

והגנת הסביבה):  אז יש הוראות שבאות, שבתקופת בחירות צריך להיזהר מדברים – אני מסכים עם זה; זה בהחלט מקובל עליי

והגנת הסביבה):  אבל לא יכול להיות שאנחנו נעצור היום ונדחה בנייה

והגנת הסביבה):  אנחנו נחזור אחרי המלחמה, בעזרת השם, עם ניצחון בשדה הקרב, אבל עם משבר של יוקר מחיה ויוקר דיור וחוסר בהתקדמות בבניית יחידות דיור בצורה מדהימה

והגנת הסביבה):  ולכן עשינו ישיבה מחוץ – זה לא מופיע כרגע בהצעת החוק הזאת, אבל אני כבר נותן פרומו להצעת החוק הבאה, שתהיה כנראה בשבוע הבא

והגנת הסביבה):  ישבנו עם נציגים ממשרד המשפטים, משרד הפנים, הייעוץ המשפטי, וקודם כול תצא הנחיה ברורה לרשויות ב-24 השעות הקרובות, עם גידורים מסוימים, אבל גידורים שצריך, ולא הפחדה: אל תעשו כלום כי יש בחירות

והגנת הסביבה):  תהיה הנחיה ביחד עם משרד המשפטים, הנחיה שבהחלט תכוון את השוק להמשיך לעבוד ולא לעצור – דבר אחד

והגנת הסביבה):  יהיו כמה שינויים בחקיקה, שאנחנו נצמיד אותם לחקיקה שנמצאת בדרכה אלינו עכשיו בתזכיר ממשלתי

והגנת הסביבה):  ואני קורא מפה לראשי הרשויות: כל מי שבאמת מקדם בנייה, לא לצרכים פוליטיים, אלא באמת – אנחנו נעמוד מאחוריו

והגנת הסביבה):  ותעשו את זה, כי אחרת המשק ייקלע למשבר אדיר

והגנת הסביבה):       נושא נוסף

והגנת הסביבה):  אדוני שר הפנים, פה אני רוצה את הקשבתך המלאה

והגנת הסביבה):  נושא נוסף – דיברנו עליו, ואני מבין שאתה גם פועל בצורות כאלה ואחרות

והגנת הסביבה):  אבל אותו משבר דיור, אם לא יהיו ידיים עובדות – ואין ידיים עובדות – לא יהיה

והגנת הסביבה):  יהיה משבר מטורף

והגנת הסביבה):  הוועדה בראשותי קיימה שני דיונים עם רשות האוכלוסין

והגנת הסביבה):  חבר הכנסת סעדה, אני בכינון ישיר אל שר הפנים

משה סעדה: אני לא מפריע לך

והגנת הסביבה): ואני אומר, כי אתה יודע שאני מחזק את המטרות שאתה מוביל לאורך כל הזמן, שהנושא הזה, מה שמתברר – אין ידיים עובדות, אין אפשרות להביא כמויות גדולות של עובדים מחוץ לארץ, כי יש הסכמים בילטרליים כאלה ואחרים שלוקחים זמן, וזה איטי

והגנת הסביבה):  זה יגיע

והגנת הסביבה):  אלה תהליכים שצריך להמשיך אותם, אבל במקביל, כרגע, בשעת חירום, חייבים לקבל החלטת ממשלה, ואני מבין שמשרד השיכון ברגעים אלה אמור להגיש את הצעת המחליטים

והגנת הסביבה):  אני מבקש משר הפנים ומראש מינהל האוכלוסין וכל הצוות לקדם את הדבר הזה

והגנת הסביבה):  זה אירוע emergency

והגנת הסביבה):  אנחנו צריכים שבשבועות הקרובים, אם נוריד את ההגבלה הזאת כרגע של ההסכמים הבילטרליים, כפי שנעשה ממש בימים אלה בנושא החקלאות, וטוב שנעשה, יוכלו להגיע לפה כמות גדולה של פועלים והבנייה במדינת ישראל תימשך

והגנת הסביבה):  ואל חשש, כמה שלא יהיו, וגם כשיחזרו עובדים אחרים שעבדו עד היום – יש המון עבודה

והגנת הסביבה):  יש שיפוץ של כל המקומות שנהרסו, יש בנייה של מקומות חלופיים ויש צורך לפתור את משבר הדיור

והגנת הסביבה):  ולכן, אני פונה, ואני לא אעזוב את העניין הזה עד שתתקבל החלטה בממשלה

והגנת הסביבה):  אדוני שר הפנים, אני מבקש ממך להוביל אותה ככל הניתן כדי שלא ניקלע למשבר

והגנת הסביבה):  אחד הניצחונות של החמאס יהיה אם מדינת ישראל תהיה בכאוס של משבר דיור, תהיה בכאוס של משבר כלכלי

והגנת הסביבה):  זה גם ניצחון, ולא ניתן להם גם את הניצחון הזה

והגנת הסביבה):  זה ממש בידינו כאן, זה לא בחזית – זה פה

והגנת הסביבה):  כאן החזית של המשבר הכלכלי, או משבר הדיור, שאנחנו יכולים למנוע אותו במו ידינו, כפי שידענו לעשות בקורונה

והגנת הסביבה):  אדוני היושב-ראש, אתה היית מעורב בדברים שם

והגנת הסביבה):  ידענו בקורונה לטפל מחוץ לקופסה

והגנת הסביבה):  הסכמים בילטרליים זה דבר חשוב

והגנת הסביבה):  אני לא מזלזל בזה

והגנת הסביבה):  זה יחכה לאחרי המלחמה – לא עכשיו

והגנת הסביבה):  עכשיו להביא עובדים, ויפה שעה אחת קודם

והגנת הסביבה):  תודה רבה

והגנת הסביבה):  אני מבקש מהכנסת לאשר את הצעת החוק בקריאה שנייה ושלישית

והגנת הסביבה):  תודה רבה

אמיר אוחנה: אני מודה ליושב-ראש ועדת הפנים והגנת הסביבה חבר הכנסת יעקב אשר על ההצגה המפורטת של הצעת החוק

אמיר אוחנה:  כאמור, להצעת החוק הזו לא הוגשו הסתייגויות, אך הוגשו בקשות דיבור של חברי סיעת רע"מ

אמיר אוחנה:  ככל שיהיו מעוניינים בכך, כמובן שנאפשר זאת

אמיר אוחנה:  חבר הכנסת מנסור עבאס – אינו נוכח; חבר הכנסת ווליד טאהא – אינו נוכח; חבר הכנסת ואליד אלהושאלה, מעוניין או מוותר? מוותר; חברת הכנסת אימאן ח'טיב יאסין – מוותרת; חבר הכנסת יאסר חוג'יראת – אינו נוכח

אמיר אוחנה:       אם כן, אני מזמין את שר הפנים לומר את דברו לפני שנעבור להצבעה

אמיר אוחנה:  בבקשה, שר הפנים

הפנים משה ארבל: אדוני היושב-ראש, חבריי חברי הכנסת, אני היום פונה אליכם, אזרחי העולם החופשי, אני פונה אליכם כשר הפנים של מדינת ישראל, שר הפנים שאמור לשמור, ביחד עם יתר חבריי בממשלה, על כל אזרחי ישראל – יהודים, נוצרים, מוסלמים, בדואים ודרוזים – לשמור להם על מדינת ישראל כחלק מהעולם החופשי

הפנים משה ארבל:  אני פונה אליכם כרגע כי מישהו מספר לכם שאני מבקש לשלול אזרחות מתושבי ישראל

הפנים משה ארבל:  אני פונה אליכם כי אני לא בטוח שהוא מספר לכם את האמת בנוגע לסיבה שבגינה אני מבקש לשלול להם את האזרחות

הפנים משה ארבל:       ב-7 באוקטובר, בבוקר יום שבת ושמחת תורה, נכנסו לתוך מדינת ישראל מפלצות

הפנים משה ארבל:  מפלצות שרצחו אותנו, ערפו לנו את הראשים, אנסו אותנו, שרפו אותנו חיים וחטפו אותנו לתוך עזה – תינוקות, נשים, ילדים

הפנים משה ארבל:  הם לא בחלו באמצעים

הפנים משה ארבל:  אלו היו המפלצות של חמאס, וכולכם ראיתם את שחווינו והבנו ביחד – חמאס זה דאעש

הפנים משה ארבל:       מה שחלקכם פספסתם באותו 7 באוקטובר היה נאום של מוחמד דף

הפנים משה ארבל:  מוחמד דף, ראש הזרוע הצבאית של חמאס, אותו חמאס שטבח בנו, אותו חמאס שאנשים שאני מבקש לשלול להם את האזרחות תומכים בו ומזדהים איתו כחלק ממנו

הפנים משה ארבל:  באותו בוקר נאם דף בפני העם הפלסטיני ותומכיו בעולם הערבי ובישראל, ואמר להם בזו הלשון: תהרגו אותם באשר תמצאו אותם, ותוציאו אותם מהמקום שהוציאו אתכם, תהרגו זקנים וילדים והסירו את הטומאה הזאת מעל אדמתכם ומקומותיכם הקדושים

הפנים משה ארבל:  היום, כל מי שיש לו רובה – שיוציא אותו

הפנים משה ארבל:  זו העת שלנו

הפנים משה ארבל:  למי שאין, שיוציא גרזן או רכב או שופל

הפנים משה ארבל:  מי שלא יכול להשתתף השתתפות פעילה, שישתתף בהפגנות ותמיכה

הפנים משה ארבל:  צאו לכיכרות

הפנים משה ארבל:       זקנים וילדים, הוא ביקש מהם לרצוח

הפנים משה ארבל:  "לטהר את ישראל", כך הוא הגדיר את המשימה, וכך הם ביצעו אותה

הפנים משה ארבל:  הם טבחו בכולנו, אזרחי ישראל יהודים וערבים, ללא הבדל דת, גזע ולאום

הפנים משה ארבל:  להילחם בכל דרך שהם יכולים

הפנים משה ארבל:  וכך עשו הטרוריסטים של חמאס, וגם אותם אזרחים בודדים שהקשיבו לו גם הם

הפנים משה ארבל:  ובכך הם ימשיכו בכל העולם אם לא נעצור אותם

הפנים משה ארבל:      אזרחי העולם, אתם רואים אותי כאן היום

הפנים משה ארבל:  אני אדם דתי, וכאדם דתי יש לי סמכות רוחנית

הפנים משה ארבל:  בזמן שהסמכות הרוחנית שלי, מרן הרב עובדיה יוסף, אמר על חיילי צה"ל: "כולם אנשי חסד, השם ישמור צאתם ובואם לחיים טובים ולשלום"

הפנים משה ארבל:  שלום הוא ביקש

הפנים משה ארבל:  שלום

הפנים משה ארבל:  מכאן אתם צריכים להבין, המלחמה הזו היא לא מלחמה של ישראל, זו מלחמה של העולם החופשי כולו, של תושבי כדור הארץ כולם המבקשים לחיות בשלום, בחיים שלווים וחופשיים, חיים טובים

הפנים משה ארבל:  זוהי מלחמת בראשית השנייה, מלחמה שהחלה בתוהו ובוהו, בהרס שמתוכו נוצר הטוב והרע

הפנים משה ארבל:  תהליך שלילת אזרחות לתומכי ופעילי שלוחת דאעש בעזה החל

הפנים משה ארבל:  הצוותים המקצועיים עובדים ביעילות ובחריצות

הפנים משה ארבל:  התודעה חייבת להשתנות, והיא תשתנה

הפנים משה ארבל:  הצטרפו אלינו אל הטוב

הפנים משה ארבל:  כולנו יחד, יהודים וערבים, ביחד נגיד כולנו לרע: אתם לא חלק מאיתנו

הפנים משה ארבל:  תודה רבה

אמיר אוחנה: תודה רבה לשר הפנים משה ארבל

אמיר אוחנה:  אנחנו נעבור להצבעה בקריאה השנייה על הצעת חוק לדחיית הבחירות הכלליות לרשויות המקומיות (תיקון), התשפ"ד–2023, כנוסח הוועדה

אמיר אוחנה:  ההצבעה תהיה אלקטרונית

אמיר אוחנה:  אנא, שבו במקומותיכם

אמיר אוחנה:  אפשר לכבות את הטלפון הזה? זה מרעיש, אני לא יודע מה אני שומע

אמיר אוחנה:  תודה

אמיר אוחנה:  הצבעה כעת

אמיר אוחנה: בעד סעיפים 1–13 – 26 

אמיר אוחנה: נמנעים – אין  

אמיר אוחנה: 26 בעד, אין מתנגדים ואין נמנעים

אמיר אוחנה:  אני קובע כי הצעת החוק אושרה בקריאה השנייה

אמיר אוחנה:       אנחנו נעבור כעת להצבעה בקריאה השלישית על הצעת חוק לדחיית הבחירות הכלליות לרשויות המקומיות (תיקון), התשפ"ד–2023

אמיר אוחנה:  גם ההצבעה הזאת תהיה אלקטרונית

אמיר אוחנה:  אנחנו עוברים להצבעה כעת

אמיר אוחנה: בעד החוק – 26 

אמיר אוחנה: נמנעים – אין 

אמיר אוחנה: 26 בעד, אין מתנגדים ואין נמנעים

אמיר אוחנה:  אני קובע כי הצעת חוק לדחיית הבחירות הכלליות לרשויות המקומיות (תיקון), התשפ"ד–2023, התקבלה בקריאה השנייה והשלישית, ותיכנס לספר החוקים

אמיר אוחנה:       יושב-ראש הוועדה מעוניין לומר מספר תודות

אמיר אוחנה:  בבקשה, אדוני

והגנת הסביבה): אדוני היושב-ראש, אני אקצר, אבל באמת מגיעה תודה גדולה לחברי הוועדה – מייצג אותם כרגע חבר הכנסת ארז מלול, כמובן לצוות המשפטי של הוועדה, בראשות עורך דין תומר רוזנר וגלעד שאני לא זוכר את שם המשפחה וכל הצוות כמובן, הנהלת הוועדה בראשותה של מנהלת הוועדה לאה קריכלי, משרדי הממשלה – שיתוף פעולה אדיר, מנהלי סיעות, מר משה שיפמן, מנכ"ל המפלגה שלי שגם עזר לנו הרבה מאוד בייעוץ, ועוד הרבה אנשים טובים

והגנת הסביבה):  אני חושב שיצא דבר גדול - - -     

קריאה: - - - ומרכז השלטון המקומי

והגנת הסביבה): ומרכז השלטון המקומי, וכל המועמדים וכל המנכ"לים, ובאמת למשרדי הממשלה, משרד הפנים וכל המשרדים האחרים, תודה רבה לכולם

אמיר אוחנה: תודה רבה ליושב-ראש ועדת הפנים

אמיר אוחנה: [רשומות (הצעות חוק, חוב' כ/983)

אמיר אוחנה: ] 

אמיר אוחנה: חברי הכנסת, הנושא הבא על סדר-היום – הצעת חוק התגמולים לבני משפחה של נעדרים או חטופים בפעולת איבה או במלחמה, התשפ"ד–2023, של חבר הכנסת ישראל אייכלר וקבוצת חברי הכנסת בקריאה הראשונה

אמיר אוחנה:      אני מזמין את חבר הכנסת ישראל אייכלר להציג את הצעת החוק

אמיר אוחנה:  בבקשה, אדוני

אמיר אוחנה:  עד עשר דקות לרשותו של אדוני, בבקשה

ישראל אייכלר: תודה רבה, אדוני היושב-ראש

ישראל אייכלר:  חברי הכנסת, השרים, כואב מאוד הלב שצריך לפתוח את הצעת החוק הכואבת בפני עצמה מהאסון הגדול של חללים ושבויים שקרה בשמחת תורה

ישראל אייכלר:  גם היום הזה התבשרנו בבשורה נוראה על נפילת חיילי צה"ל בעזה, השם ייקום דמם

ישראל אייכלר:  אני יכול רק לומר מה שאומרים בתפילה: "ציון במר תבכה וירושלים תִתן קולה

ישראל אייכלר:  לִבי לִבי על חלליהם, מעי מעי על הרוגיהם - - - כי אתה ה' באש הִצַּתָּהּ

ישראל אייכלר:  ובאש אתה עתיד לבנותה

ישראל אייכלר:  כאמור 'ואני אהיה לה נאֻם ה' חומת אש סביב ולכבוד אהיה בתוכה' - - - מנחם ציון ובונה ירושלים"

ישראל אייכלר:      חברי הכנסת, בעוד נושא התגמולים והסיוע למשפחות חללי צה"ל ונפגעי פעולות האיבה מוסדרים בחקיקה שהתפתחה במשך שנים רבות, לא הייתה מטריה חקיקתית שתוכל לטפל באסון בעוטף עזה בסדר גודל שהיה בשמחת תורה, ובפרט הסיוע למשפחות החטופים והנעדרים

ישראל אייכלר:  לכן בא החוק שלפניכם, שהוא פרי שותפות של 83 חברי כנסת ועוד רבים שהיו רוצים להצטרף אבל איחרו, או שרים וסגני שרים שלא יכלו חוקית להשתתף, להעניק בסיס חוקי ומשפטי למענקי סיוע לכל הנפגעים שהחוקים הקיימים כבר עוסקים בהם ובמשפחות שהחוק הקיים עד היום עדיין לא מאפשר

ישראל אייכלר:       אדוני היושב-ראש, במקום שאני אגיד את התודות בסוף ואשכח מישהו, אני רוצה לפתוח בתודות, קודם כול לאנשים המציעים, לחברי הכנסת המציעים, ליושב-ראש הקואליציה חבר הכנסת אופיר כץ, שבלעדיו שום דבר לא היה יכול לזוז, ליועצת המשפטית של הכנסת שגית אפיק ולאדוני היושב-ראש עצמו, שהבינו את החשיבות של הדבר ולקדם כמה שאפשר מהר יותר את הסיוע למשפחות, וצוות הוועדה כמובן, כל אחד בשמו יבורך, כי הבינו שלא רק החוק צריך להיות מהיר, אלא כבר אישרנו בוועדה את ההסכם שבין הממשלה והביטוח הלאומי לגבי הסיוע עד שהחקיקה הזאת תיכנס לתוקף

ישראל אייכלר:       אני רוצה להציג בפניכם חלק מהחוק, שהוא כמובן ארוך ואני לא אעשה את זה ארוך יותר

ישראל אייכלר:  החוק, בדברי ההסבר, אומר: ביום כ"ב בתשרי תשפ"ד, 7 באוקטובר 2023 למניינם, בשעה 06:00 לפנות בוקר, החלה מתקפת טרור רצחנית מרצועת עזה ובמהלכה חדרו מאות מחבלים ליישובים בדרום הארץ מהיבשה, מהאוויר ומהים, והתבצע ירי מסיבי של אלפי רקטות לעבר שטח מדינת ישראל

ישראל אייכלר:  במתקפת טרור זו נרצחו מאות אזרחים, לרבות אנשי כוחות הביטחון השונים, ונפצעו אלפים

ישראל אייכלר:  בתום שלושה שבועות מהמתקפה, המספרים המעודכנים עומדים על לפחות 1,000 נרצחים ואלפי פצועים

ישראל אייכלר:  כמו כן, דווח על קרוב ל-240 אזרחים וחיילים שנחטפו על ידי ארגון הטרור חמאס והועברו לרצועת עזה, ועל עשרות שעודם נעדרים – ועוד לא יודעים מה איתם

ישראל אייכלר:      על פי חוק, ניתנים תגמולים והטבות שונות לבני משפחה של אנשים שנפטרו בפעולת איבה, גם לבני המשפחה של חיילי צבא הגנה לישראל ואנשי כוחות הביטחון שנספו בשירותם וכן למי שנגרמה להם נכות בנסיבות אלה

ישראל אייכלר:  אולם, ההסדרה לגבי נעדרים וחטופים חסרה

ישראל אייכלר:  לפי הוראות סעיפים 3 ו-19 לחוק משפחות חיילים שנספו במערכה (תגמולים ושיקום), שנקרא "חוק משפחות חיילים שנספו במערכה", אפשר להכיר בנסיבות מסוימות בחייל נעדר כנספה כל עוד לא הוכח אחרת

ישראל אייכלר:  ההכרה הזו מזכה את בני המשפחה בתשלומים לפי חוק מימון הוצאות משפחות שבויים ונעדרים

ישראל אייכלר:  גם הוקמה הוועדה המוסמכת לאשר בקשות של בני משפחה של שבויים ונעדרים למימון הוצאות לשם קידום המאמצים לשחרורם או לאיתורם

ישראל אייכלר:  למעט הוראות אלה אין הוראות בדין המזכות בני משפחה של שבויים או חטופים או בני משפחה של נעדרים אזרחיים בתגמולים או בהטבות

ישראל אייכלר:      לכן, אם אני אתמצת את החלוקה של החוק הזה, אז יש שני חלקים: יש את החלק של המעטפת והתגמולים הבסיסיים של משפחות החטופים, כדי שיהיה להם ממה להתפרנס

ישראל אייכלר:  זה הרובד הראשון, שאותו יקבלו כל המשפחות האלה, כולם בלי שום הבדל

ישראל אייכלר:  אבל יש לנו רובד נוסף, החלטנו להעניק מענק לכל משפחה כדי שיוכלו לטפל בצרכים של המשפחה

ישראל אייכלר:      סליחה שאני מבקש, אדוני היושב-ראש, שמי שיכול לא להפריע – זה מאוד יעזור

ישראל אייכלר:  אני לא מבקש עזרה, אני רק מבקש לא להפריע, כי החוק הוא חוק מורכב והוא מאוד מאוד חשוב מדי בשביל להפריע

ישראל אייכלר:      ולכן אומר כך: הבסיס של הסיוע הוא בסיס קבוע, ומוצע לקבוע כי כל זכות שמוענקת לבן  משפחה הזכאי לגמלה לפי חוק משפחות חיילים שנספו במערכה וחוק התגמולים לנפגעי פעולות איבה תינתן גם לבני משפחות הנעדרים והחטופים

ישראל אייכלר:  זכותם של בני המשפחה של החטוף והנעדר לא תחול אם הם הוכרו כזכאים לפי חוק משפחות חיילים שנספו במערכה או חוק התגמולים לנפגעי פעולות איבה ממועד ההכרה, ובן המשפחה לא יהיה זכאי לתשלומים מכוח החוק המוצע והחוקים האמורים בעד אותה תקופה

ישראל אייכלר:  הזכאות של בני המשפחה לא תגרע מזכותו של החטוף או הנעדר לפי כל דין

ישראל אייכלר:      מוצע לקבוע כי סכומי התגמולים וההטבות לפי החוק המוצע וסכומי המענק שיינתן לפי סעיף 2א המוצע לחוק מימון הוצאות משפחות שבויים ונעדרים יהיו פטורים ממס הכנסה

ישראל אייכלר:  מוצע גם להשוות את זכותה של אלמנה, שהיא גם שכולה לפי חוק התגמולים לנפגעי פעולות איבה לזכויות הניתנות לה לפי חוק משפחות חיילים שנספו במערכה

ישראל אייכלר:      יש  רובד שני, שדיברתי עליו, שבו מדובר על מענק תלת-חודשי למשפחה, של 90,000 שקלים פעם בשלושה חודשים, שישולם בבת אחת

ישראל אייכלר:  זה אומנם יוצא 30,000 שקל לחודש, אבל זה 90,000 שקל לכל שלושה חודשים במשך השנתיים הקרובות

ישראל אייכלר:  בחלוף השנתיים הקרובות, הכנסת תוכל להאריך בשנה נוספת את הרובד השני

ישראל אייכלר:  את הרובד הראשון מקבלים כל הזמן עד שישובו או עד שייקבע מה מעמדם

ישראל אייכלר:      אני רוצה לציין, רבותיי חברי הכנסת – ולציבור: השבר הגדול שקרה, אף אחד לא יוכל לרפא

ישראל אייכלר:  רק הקדוש ברוך הוא יוכל לרפא את השבר הנפשי, הפיזי

ישראל אייכלר:  אבל את הסיוע מהצד – זה התפקיד שלנו לעזור

ישראל אייכלר:  לאפשר למשפחה, לאנשים, גם לאחים ולאחיות שלא היו מסוגלים לעבוד, שהם מרוכזים כולם בפעילות למען הצלת השבויים שיחזרו הביתה בשלום – אלה דברים שאנחנו יכולים לתת כמדינה

ישראל אייכלר:  זאת בנוסף לארגונים החברתיים, שאני רוצה לציין אותם, מעבר לכל משרדי הממשלה – ואני לא אמנה אותם כאן – שעובדים ופועלים לנסות לשקם את המשפחות, לבנות את ההריסות ולעזור לאנשים

ישראל אייכלר:  יש את הארגונים החברתיים שמוכיחים עכשיו שבלעדיהם לא הייתה המדינה יכולה – עם הפקידות הקיימת שגם כך היא מתוחה עד הקצה – להתמודד מול הצרכים הגדולים מאוד

ישראל אייכלר:  כאן אני רוצה לציין את הארגונים האלה, ואני גאה לומר שרוב הארגונים שעוסקים באופן התנדבותי בסיוע הזה הם ארגונים דתיים וחרדיים

ישראל אייכלר:  ולא רק זק"א כמובן, שעומדים בחזית הקשה ביותר בזיהוי הנפגעים, שזה מלאכת קודש קשה מנשוא, אבל גם בבתי המלון שסיירתי וגם במקומות המפונים וגם בפינוי עצמו

ישראל אייכלר:  היה לנו דיון על פינוי אנשים עם מוגבלויות

ישראל אייכלר:  התברר שהארגונים כמו עזר מציון ואחרים הם אלה שנאלצו לעשות את זה, כי המערכת השלטונית דאגה לאוטובוסים, אבל אנשים עם מוגבלויות לא יכולים לעלות לאוטובוס

ישראל אייכלר:  דוגמה אחת בלבד

ישראל אייכלר:  ולכן אני רוצה לברך את כל הארגונים החברתיים, ולא רק לברך, לפנות – היום היה לנו דיון ופנינו יחד, חבר כנסת מיכאל ביטון – שהממשלה תתחיל לסייע ולעשות מערכת ארגונית שמסייעת לאנשים

ישראל אייכלר:  יהיו הרבה, חס וחלילה, אנשים שיש להם טראומות, שיוכלו לעזור להם בעת מצוקה בכל הרשויות, שיהיה אדם שיכול לתכלל כל פנייה

ישראל אייכלר:  שאדם לא יצטרך לפנות ל-20 גורמים, אלא לאדם אחד בכל רשות והוא יוכל לעזור בכל הנושאים

ישראל אייכלר:      אני מבקש שתקראו את הצעת החוק, כמובן תאשרו אותה, כדי שנוכל להכין אותה לקריאה השנייה והשלישית במהירות

ישראל אייכלר:  שוב תודה ליושב-ראש הקואליציה אופיר כץ ולכל האנשים שעוסקים במלאכה כדי שנוכל להביא את זה לקריאה השנייה והשלישית בקרוב ממש

ישראל אייכלר:  תודה רבה

ארז מלול: תודה לחבר הכנסת ישראל אייכלר

ארז מלול:       נעבור לדיון אישי

ארז מלול:  ראשון הדוברים חבר הכנסת איימן עודה

ארז מלול:  אתה השם הראשון שאני מזכיר כסגן יושב-ראש הכנסת

ארז מלול:  זה השם הראשון, פעם ראשונה שאני על הכיסא

ארז מלול:  שלוש דקות, בבקשה

איימן עודה: לפני השלוש דקות, אני רוצה לברך אותך על תפקידך החשוב

ארז מלול: תודה

איימן עודה:  אני בטוח שתנהל אותו בממלכתיות, כמו שאני מכיר אותך

איימן עודה:  בהצלחה

ארז מלול: תודה

איימן עודה: כבוד היושב-ראש, עמיתיי חברי הכנסת וחברות הכנסת, סיעת חד"ש-תע"ל תצביע בעד פיצויים למשפחות החטופים

איימן עודה:  ומעבר לכך, אנחנו קוראים להחלפת שבויים מיידית

איימן עודה:      אתמול בקיבוץ שמרת שבצפון נפגשתי עם כמה ארגוני שלום

איימן עודה:  בסוף הישיבה הצטרף יהודה בננו, סיפר לי על בתו וחתנו שנחטפו על ידי חמאס

איימן עודה:  יהודה נאבק למען שיבת בתו וחתנו ותומך בעסקת חילופי שבויים

איימן עודה:  הוא אמר לי: והעיקר, איך נקדם את השלום

איימן עודה:  התרגשתי מאוד מעילוי הנפש של יהודה

איימן עודה:  אתם זוכרים את ד"ר עז א-דין אבו אל-עייש, שעליו דיברתי לפני שבועיים מעל דוכן זה

איימן עודה:  ד"ר עז א-דין הוא איש שלום מובהק

איימן עודה:      רק הלילה נהרגו בהפצצות עוד 22 מבני משפחתו, ומבני אחיו ואחותו

איימן עודה:  זאת בנוסף ל-25 בני משפחה נוספים שנהרגו בהפצצות לפני שבועיים, וזאת בנוסף לשלוש בנותיו שנהרגו בשנת 2009

איימן עודה:  שלח לי את תמונתה של אלנה בת השנתיים שנהרגה בהפצצות

איימן עודה:      הימין נמצא בשלטון זה 15 שנים רצופות, בראשות בנימין נתניהו, כולל שנה אחת תחת ראשות נפתלי בנט, ראש מועצת יש"ע לשעבר

איימן עודה:  כל הממשלות ב-15 השנים האחרונות אחראיות על האסון שפוקד את שני העמים

איימן עודה:  אני רוצה להציע לכם שני כיוונים, את כיוון ממשלות הימין או את הכיוון של יהודה ועז א-דין אבו אל-עיש

איימן עודה:  או את הכיוון הזה או את הכיוון האחר

איימן עודה:  אם אנחנו רוצים להמשיך במעגל הדמים, בכיבוש, במצור, ברצח, בטבח, לחיות על החרב לנצח, יש כיוון

איימן עודה:  אבל יש כיוון של יהודה ועז א-דין בשביל לחתור לשלום אמיתי ולביטחון אמיתי

איימן עודה:  אני בוחר בכיוון של יהודה ועז א-דין וקורא לאזרחי המדינה לבחור רק בכיוון הזה

איימן עודה:  תודה

ארז מלול: תודה רבה

ארז מלול:  חבר הכנסת אבי מעוז – אינו נוכח

ארז מלול:  חבר הכנסת אחמד טיבי

אחמד טיבי: מכובדי היושב-ראש, ברכות על תפקידך החדש

ארז מלול: תודה

אחמד טיבי: אני בטוח שתמלא אותו בצורה ממלכתית ומכובדת, כדרכך

אחמד טיבי:  הצעת חוק תגמולים לבני משפחה של נעדרים או חטופים, זה מסוג החוקים שכולנו אומרים שהיה עדיף שלא היו נוצרות הנסיבות – שמביאים חוק כזה אחרי הזוועות שהיו בדרום

אחמד טיבי:  האמת היא שכשהחוק הובא מישהו שאל אותי למה אני לא חתום, או חבריי משתי הסיעות, על החוק

אחמד טיבי:  האמת, חבל שלא פניתם אלינו כדי לחתום, היינו חותמים

אחמד טיבי:  אבל זה המקום לומר שלא רק חותמים, אנחנו גם תומכים, ולכן נצביע בעד הצעת החוק הזאת

אחמד טיבי:  השתתפנו גם בדיונים בוועדת העבודה והרווחה, ותמכנו גם שם

אחמד טיבי:       המוות ממלא את האוויר והאווירה

אחמד טיבי:  רוח קודרת נושבת בכל מקום

אחמד טיבי:  אנחנו הצגנו כל הזמן תזה שאומרת שאפשר אחרת, אפשר שלום ישראלי-פלסטיני, מדינה לצד מדינה

אחמד טיבי:  ניסו הכול, אבל לא את מה שהצענו

אחמד טיבי:  כל הממשלות, אגב, לא רק הממשלה הזאת

אחמד טיבי:  גם הממשלה שקדמה לה, ממשלת בנט, לא ניסתה, היא עצרה תהליך מדיני

אחמד טיבי:  ועכשיו המלחמה גובה מחיר יקר

אחמד טיבי:  עדיין אפשר לעצור את הדם, את המוות, את ההרג, את הרצח, ולחסוך בחיי אדם

אחמד טיבי:  לכן הקריאה שלנו הייתה תמיד והיא הינה ביתר שאת – לעצור את המלחמה

אחמד טיבי:  זה יחסוך חיי רבים, בעיקר חיי ילדים, שאלפים מהם נהרגו ונרצחו

אחמד טיבי:       אני נזכר במה שאמר לי מעוז ינון, כשהתקשרתי לנחם אותו על מות הוריו בנתיב העשרה

אחמד טיבי:  הוא אמר לי: הבית שלנו הוא בית של שוויון, אחווה, צדק ושלום

אחמד טיבי:  אנחנו תמיד נשמח לראות אותך בינינו

אחמד טיבי:  נדמה לי שגם לך, איימן, הוא אמר את אותם הדברים

אחמד טיבי:  כך גם ד"ר אבו אל-עיש

אחמד טיבי:  איזה אנשים אצילים, איזה כוח

אחמד טיבי:  צריך לעזור כדי ללכת מתוך הכאב בדרך שחוסכת בחיי אדם

אחמד טיבי:  צריך לקדש את ערך החיים ולא את ערך המוות, הכוח וההרג

אחמד טיבי:  אפשר אחרת, וזאת הדרך שלנו

אחמד טיבי:  תודה רבה

ארז מלול: תודה רבה

ארז מלול:  חבר הכנסת ווליד טאהא – אינו נוכח; חבר הכנסת עידן רול – אינו נוכח; חבר הכנסת מאיר כהן – אינו נוכח; חבר הכנסת יוסף עטאונה – אינו נוכח

ארז מלול:  חברת הכנסת מרים וולדיגר

מיכל מרים וולדיגר: כבוד היושב-ראש, כבוד השר, חברים נכבדים, בראש ובראשונה אני רוצה להשתתף באבלן של כל משפחות החיילים, החיילים האמיצים והקדושים שנהרגו אתמול בעזה – רועי ולביא, אריאל, אסיף, עדי, הלל, ארז, עדי, עידו, ליאור ורועי

מיכל מרים וולדיגר:  יהי זכרם ברוך

מיכל מרים וולדיגר:  אני מתפללת להחלמה של כל הפצועים

מיכל מרים וולדיגר:  שהשם ישמור על כל החיילים שלנו ויחזיר אותם בשלום הביתה אחרי ניצחון מוחץ בעזה

ארז מלול: אמן

מיכל מרים וולדיגר: ובמעבר חד או לא חד, לחוק

מיכל מרים וולדיגר:  אני רוצה לברך את חבר הכנסת אייכלר

מיכל מרים וולדיגר:  חבר הכנסת אייכלר, אני מברכת אותך על החוק החשוב הזה

ארז מלול: לפחות את הברכות תשמע

מיכל מרים וולדיגר: לא, לא, זה בסדר

מיכל מרים וולדיגר:  מברכת על החוק החשוב הזה, על תיקון החוק החשוב הזה

מיכל מרים וולדיגר:  גם את כל חברי הכנסת הנוספים, חברי הוועדה

מיכל מרים וולדיגר:  כל מי שתרם ועשה למען החוק

מיכל מרים וולדיגר:  חוק כל כך חשוב, תיקון כל כך טריוויאלי, שבא לכסות לקונה, שברוך השם לא כל כך נתקלנו בה עד היום, ואני מקווה שזאת תהיה אות מתה ולא נצטרך להשתמש בה יותר לעולם

מיכל מרים וולדיגר:  אבל ברגע הנוכחי הזה, זה כל כך חשוב וכל כך נכון

מיכל מרים וולדיגר:       משפחות של נעדרים ושל חטופים לא היו זכאיות על פי החוק הקיים לקבל את ההכרה כנפגעי פעולות איבה

מיכל מרים וולדיגר:  הכרה שהיא לא רק רשמית

מיכל מרים וולדיגר:  גם הרשמית חשובה, אבל מעבר לכך יש בה מעטפת ועזרה לאותן משפחות

מיכל מרים וולדיגר:  בלעדי הדבר הזה, הן לא רק מפורקות היום, הן עלולות להיות מפורקות פי כמה וכמה

מיכל מרים וולדיגר:  ואני לא מדברת רק על הצרכים הפיזיים, הטכניים – הכסף מאוד חשוב

מיכל מרים וולדיגר:  כולכם מבינים שבניית חוסן זה דבר ראשון שינה טובה, זה קורת גג, זה איך להביא אוכל הביתה

מיכל מרים וולדיגר:  ולכן מאוד מאוד חשוב לתת למשפחות את הדבר הזה, כי כל מרצן, כל המרץ שהן מוציאות, הוא כדי לאתר את הנעדרים או להשיב את החטופים הביתה, ואין להן כל כך הרבה זמן ומשאבים נפשיים ופיזיים כדי לתכנן ולהשיג את כל היתר

מיכל מרים וולדיגר:       אבל לא פחות, הדגש גם על הצד הנפשי

מיכל מרים וולדיגר:  לתת להן את התמיכה הזאת

מיכל מרים וולדיגר:  לתת להן משענת

מיכל מרים וולדיגר:  להגיד להן: אנחנו איתכם

מיכל מרים וולדיגר:  אלה אומנם הילדים, הנשים, הבעלים, הנכדים הפרטיים שלכן, אבל למעשה הם של כולנו

מיכל מרים וולדיגר:  החטופים הם של כולנו, הנעדרים הם של כולנו

מיכל מרים וולדיגר:  הם חלק מהעם שלנו, ואנחנו ניתן את כל מה שאפשר כדי להחזיר אותם הביתה, ובוודאי להגן על המשפחות שלהם

מיכל מרים וולדיגר:       אני מברכת על החוק

מיכל מרים וולדיגר:  אני מקווה שהוא יעבור ממש בדקות הקרובות – בעצם ביום שני – בקריאה שנייה ושלישית, ושלא נצטרך לחוק הזה יותר

מיכל מרים וולדיגר:  תודה

ארז מלול: תודה רבה

ארז מלול:  חברת הכנסת מירב כהן – לא נוכחת; חבר הכנסת חמד עמאר – אינו נוכח; חבר הכנסת רון כץ – אינו נוכח

ארז מלול:  חבר הכנסת גלעד קריב

גלעד קריב: אדוני היושב-ראש, כנסת נכבדה, מכובדי השר, הלוואי, עמיתי וחברי, שישיבתך הראשונה כיו"ר המליאה הייתה בימים יותר שמחים

גלעד קריב:  גם אני, אדוני היושב-ראש, מצטרף כמובן לברכות לכל חברי הכנסת שהיו מעורבים בחקיקה, ליושב-ראש הוועדה, ליושב-ראש הקואליציה

גלעד קריב: בהמשך לדבריה של חברת הכנסת וולדיגר, אין ספק שהמבחן הגדול שלנו בשבועות הקרובים יהיה מבחן הליווי והקשר עם משפחות החטופים והנעדרים – גם הליווי והקשר שלנו כמחוקקים, אבל הציפייה המוצדקת של המשפחות היא שבראש ובראשונה מי שילווה אותן ויעמוד איתן בקשר שוטף ויחשוף בפניהם את מה שניתן לחשוף, ויקרין להן תחושה שבאמת יש כאן מערכת ממשלתית, ביטחונית, משומנת, שעובדת היטב – החובה הזאת מונחת בראש ובראשונה לפתחה של הממשלה

גלעד קריב:       וכאן אני מבקש לומר בזהירות כי היום הזה הוא יום שמתאים לדיבור יותר שקט, שבשלושת השבועות האחרונים ראינו גם סימנים שצריכים להטריד אותנו ביחס להתארגנות הרב-זרועית הזאת לטיפול בנושא החטופים והנעדרים והליווי של המשפחות

גלעד קריב:  למרות שכבר עמדתי כאן על הדוכן וגם באתי ואמרתי שחלק מהכשלים נובעים לא מההתארגנות המהירה, אלא מערבוב עניינים שלא מן העניין, וכולנו יודעים במה מדובר וזוכרים את האירועים המצערים הללו – אני אצא לצד הזכות, שבאמת יש פה משימה מאוד מורכבת ואירוע חסר תקדים

גלעד קריב:       אבל צריך לומר – ובזה אני מסיים – המבחן שלנו הוא המבחן של הטיפול ההוליסטי, שאף אחת ממשפחת החטופים והנעדרים לא תרגיש שרסיס של אינטרס פוליטי או רסיס של אגו של גורם כזה או אחר או של אדם כזה או אחר, מתערבבים בתוך העניין הזה

גלעד קריב:  וגם כאן אני חושב שנדרשת אחדות דעים בין חברי קואליציה לחברי אופוזיציה, וכולנו צריכים לעשות הכול כדי שהטיפול בסוגיה הזאת יהיה נטול אינטרסים, נטול שיקולים פוליטיים ונטול שיקולים אישיים, והלוואי ויתגשמו במשפחות ובכולנו דברי הנביא ירמיהו: "ושבו מארץ אויב"

גלעד קריב:  תודה

ארז מלול: יש גם פסוק "שבו בנים לגבולם"

ארז מלול:  תודה רבה

ארז מלול:  חבר הכנסת צבי ידידיה סוכות – אינו נוכח; חבר הכנסת דן אילוז – אינו נוכח; חבר הכנסת יצחק פינדרוס – אינו נוכח; חבר הכנסת ניסים ואטורי – אינו נוכח; חבר הכנסת משה ארבל – אינו נוכח; חברת הכנסת גלית דיסטל אטבריאן, בבקשה

גלית דיסטל אטבריאן: תודה, אדוני היושב-ראש

גלית דיסטל אטבריאן:  קודם כול, ברכות לחבר הכנסת אייכלר על היוזמה המבורכת הזאת, להכניס את משפחות החטופים לתוך קונטקסט שעוזר להם

גלית דיסטל אטבריאן:  זה באמת אחד הדברים הקריטיים והחשובים שאפשר היה לעשות בזמנים האלה

גלית דיסטל אטבריאן:  כל הכבוד על היוזמה

גלית דיסטל אטבריאן:      אנחנו מדברים על כל התנאים הסוציולוגיים, הנפשיים, הכלכליים של המשפחות האלה, ובצדק רב

גלית דיסטל אטבריאן:  אני רוצה לדבר רגע על אלמנט רוחני אחד קטן שצד את עיניי ואת אוזניי

גלית דיסטל אטבריאן:  אני מדברת על מרגלית מגידיש, אימא של אורי מגידיש, שחזרה הביתה, ברוך השם

גלית דיסטל אטבריאן:      כמה ימים לפני שאורי חזרה הביתה – יש איזה צילום של האימא, של מרגלית, עומדת ועושה הפרשת חלה, ובזמן שהיא עושה את הפרשת החלה היא מתפללת לקדוש ברוך הוא ומבקשת ממנו את הרחמים, את העזרה, מבקשת ממנו להחזיר את הילדה הביתה, שזה הדבר שהאוזן שגורה בו והעין שגורה בו, זה נראה טבעי, זה נראה הגיוני

גלית דיסטל אטבריאן:  הרבה אנשים מתפללים בזמן הזה, אבל במהלך התפילה הזאת, שהייתה ספונטנית לחלוטין, היא פתאום אמרה בתוך הדמעות, בתוך הצער האימתני שאין לו סוף, בתוך המתח הנפשי – הילדה שלה בעזה, הילדה שלה בידיים של החמאס – בזמן שהיא מתפללת פתאום כמעט בדרך אגב יוצא לה מהפה: "הקדוש ברוך הוא, אני אוהבת אותך", ואני הסתכלתי על זה ואמרתי: אלוהים ישמור – אוהבת? ברגע הזה את אומרת לקדוש ברוך הוא מתוך הנשמה – מהקישקע זה יצא לה, עם דמעות – "אני אוהבת אותך"? הילדה שלך בעזה אצל החמאס

גלית דיסטל אטבריאן:  אני לא הצלחתי לעכל את זה, ומאז אני לא מפסיקה לחשוב על זה

גלית דיסטל אטבריאן:      אני יודעת שלהרבה אנשים זה נראה כמו משהו מאוד פרימיטיבי, לא מורכב, פשוט, לא מתוחכם, וודו ממבו ג'מבו של אישה שלא קולטת איפה שהיא נמצאת

גלית דיסטל אטבריאן:  אני רוצה לומר שברגע שהיא אמרה את זה, קינאתי בה, קינאתי בדרגת האמונה הבלתי-נתפסת שלה

גלית דיסטל אטבריאן:  זו לא פשטות, זו לא פרימיטיביות – זו רוחנות בדרגתה העליונה ביותר, זו רמה רוחנית כל כך גבוהה וחזקה ומתוחכמת

גלית דיסטל אטבריאן:  אני חושבת על כל זן הבודהיסטים או על נזירי ויפאסנה או על אנשים שמקדישים את החיים שלהם כדי להתעלות רוחנית, הם לא מגרדים את האדמה שמרגלית עמדה עליה באותו רגע, מפני שהיא הבינה לעומק שההשגחה האלוהית כולה מתחילה ונגמרת בטוב, וגם כשאתה נמצא בגיא צלמוות, אתה לא תירא רע, כי הוא איתך, ושיש איזה אמת מטא-פיזית ענקית, שבה כל דבר שקורה – גם אם אתה בתוך בור אפל, אימא שדואגת לתינוקת שלה, שנמצאת בידיים של הטורפים באדם, פראי האדם – גם אז היא מבינה עמוק בלב שהקדוש ברוך הוא עושה משהו שהוא לטובת איזה עניין כללי, שכרגע בעיני הבשר שלה היא לא מצליחה לראות

גלית דיסטל אטבריאן:      אני אדם מאוד מאמין, מאוד מאמין, אבל אני מאמינה על יבש, אדוני יושב-ראש הכנסת, אני מאמינה בהשגחה האלוהית, ואני מאמינה שהכול לטובה, ואני מאמינה שיש איזה מתמטיקה עליונה בעולמות עליונים שאני לא מצליחה להבין בעיני הבשר שלי, אבל אני מאמינה בזה כשאני בטוחה בבית ומתפללת עם נרות שבת, לא כשחס וחלילה אחד הילדים שלי נמצא בסכנת אימים

גלית דיסטל אטבריאן:       אני רוצה לומר למרגלית, האימא הצדיקה הזאת: את גיבורה שלי, את אות ומופת עבורי, את המודל שלי, והלוואי, הלוואי שאני אצליח להגיע לדרגות הרוחניות ולקידוש השם, כמו שאת עשית

גלית דיסטל אטבריאן:  תמשיכי להתפלל על כל שאר החטופים, מרגלית, יש לך קשר ישיר לקדוש ברוך הוא, תמשיכי את וכל חיילינו האמיצים

גלית דיסטל אטבריאן:  עם ישראל בסינרגיה מדהימה, חיילים גיבורים בשטח, ונשים מתפללות

גלית דיסטל אטבריאן:  אין יותר טוב מזה

גלית דיסטל אטבריאן:  תודה רבה

ארז מלול: גלית, אותי חיזקת

ארז מלול:  חברת הכנסת נעמה לזימי

נעמה לזימי: כבוד יו"ר הכנסת, אין חוק נכון וראוי מזה, אבל אין צער גדול יותר מזה שאנחנו נאלצים לחוקק את החוק הקשה הזה, שמלמד אותנו על האסון הגדול והנורא

נעמה לזימי:      בדיסקית שלי פה כתוב: "הלב שלנו שבוי בעזה"

נעמה לזימי:  זה משהו שעכשיו מסתובב במאבק משפחות החטופים והנעדרים, כי הלב שלהם שבוי היום בעזה

נעמה לזימי:  וזה לא נתפס, וזה קשה

נעמה לזימי:      אתה יודע, בשנה שעברה, בממשלת הקודמת, הייתה איתנו פה חברת כנסת מאוד פעילה וחרוצה ותושבת העוטף, נירה שפק

נעמה לזימי:  היא גרה בכפר עזה, והיא גם ניצלה מהטבח הנורא, היא ומשפחתה

נעמה לזימי:  ויחד איתה ניסינו לקדם את החוק להכרה בנעדרים אזרחים

נעמה לזימי:  הביא לנו את זה האלוף איל בן ראובן

נעמה לזימי:  מוסי רז, נירה ואני הגשנו את החוק, והיא לקחה את החוק הזה כמשימת חייה – להעביר אותו

נעמה לזימי:  הוא עבר בקריאה ראשונה

נעמה לזימי:  אני מקווה שמתישהו נצליח להעביר אותו גם בקריאה שלישית פה, בכנסת הזו

נעמה לזימי:  אבל כל כך מוטרף, שהיום החוק הזה, או הסיטואציה היא חטופים אזרחים

נעמה לזימי:  ההבנה שעלינו לחבק את המשפחות, לתת להן את כל המשאבים, הסיוע, הליווי, הטיפול, בחוק; לא תלוי טוב ליבו של איש כזה או אחר – בחוק ברור

נעמה לזימי:       אבל אני גם קוראת לנו להיות איתם

נעמה לזימי:  להגיע אליהם, לדבר איתם, לסייע להם

נעמה לזימי:  הם צריכים את זה

נעמה לזימי:  הם צריכים אותנו, נבחרי הציבור

נעמה לזימי:  הם גם צריכים את הרשויות, את המשרדים הממשלתיים

נעמה לזימי:  הם צריכים שנלווה אותם עד שנחזיר כל אחד ואחת לכאן

נעמה לזימי:       אתמול הייתי במפגן מטלטל בכיכר ספרא בירושלים

נעמה לזימי:  אומן הציג 230 מיטות, חלקן של תינוקות, חלקן לולים, חלקן חדרי שינה, כדי להמחיש את מי שלא ישנים היום כאן איתנו בישראל, את מי שנמצאים שם ולא ישנים במיטתם

נעמה לזימי:  היה מטלטל

נעמה לזימי:  היה שם ציבור גדול

נעמה לזימי:  ואני חושבת שהיום אין אדם בישראל שלא הולך לישון – אם אפשר לישון בכלל עם התמונה – עם התמונות שלהם, של התינוקות, של החטופים, ולא קם בבוקר ומתפלל שתהיה בשורה

נעמה לזימי:       ופה, במקום הזה, טוב שעשינו את זה יחד

נעמה לזימי:  טוב שאנחנו עושים את זה, ועושות את זה, מהר

נעמה לזימי:  וכמה שיותר מהר שייכנס לתוקף, ועוד יותר מהר שלא יהיה צורך בחוק הזה, כי הם יחזרו אלינו במהרה בריאים ושלמים

נעמה לזימי:  אמן

ארז מלול:  תודה רבה

ארז מלול:  חברת הכנסת מירב בן ארי

מירב בן ארי:  תודה רבה, אדוני

מירב בן ארי:  בהצלחה לך גם בתפקיד כסגן יושב-ראש הכנסת

ארז מלול: תודה רבה

מירב בן ארי:  זה הראשון שלך עכשיו, נכון?     

ארז מלול: כן, נכון – הראשון

מירב בן ארי: בהצלחה

מירב בן ארי:  כנסת נכבדה, אני רוצה לדבר על רב סמל אלון ברד, שהייתי אצלו בשבעה

מירב בן ארי:  אלון היה שוטר חוקר במשטרת רהט

ארז מלול: דניאל, זה מפריע

מירב בן ארי:  הייתה לו אישה מקסימה – אורלי, ושלושה ילדים

מירב בן ארי:  היא הייתה כאן היום

מירב בן ארי:  תכף אני גם אסביר למה

מירב בן ארי:  ובשבת השחורה של 7 באוקטובר, אלון היה אחד השוטרים מבין 34 שוטרים שחירפו נפשם כדי להציל את המבלים במסיבה

מירב בן ארי:  מתוך 34 שוטרים שהיו במסיבה, רק ארבעה שרדו

מירב בן ארי:  30 נהרגו

מירב בן ארי:  אלון הקריב את החיים שלו והציל את המבלים

מירב בן ארי:  נלחם עד הכדור האחרון

מירב בן ארי:  אבל כמו שאתם יודעים, לא הצליח לצאת מהמסיבה בחיים

מירב בן ארי:       בזמן השבעה – אגב, אני הלכתי למשפחה בשבעה – אורלי סיפרה לי על אלון הגיבור, על כך שהוא נשאר

מירב בן ארי:  הוא יכול היה ללכת הביתה, הוא סיים את המשמרת

מירב בן ארי:  ב-6 בבוקר הוא סיים, והוא היה יכול ללכת הביתה, אבל הוא נשאר שם ונלחם

מירב בן ארי:  ובאותו זמן שמתקיימת השבעה, בתוך הרשת מתנהל פרסום פייק, פרסום נוראי, של אדם בזוי, ישראלי, יהודי, מנתניה

מירב בן ארי:  למה אני אומרת את זה? כי באיזשהו שלב חשבו שזה איראני, בוט איראני, אבל זה לא

מירב בן ארי:  זה אדם שקוראים לו אריה חלטניק – זה השם שלו, אוקיי? ישראלי, גר בנתניה

מירב בן ארי:  הוא הפיץ פוסט שכולו שקר, ובעצם השווה את אלון השוטר למחבל

מירב בן ארי:  והפייק הזה – לא רק הבחור הזה אשם, אלא כל מי ששיתף את הפוסט הזה

מירב בן ארי:  תבינו, בזמן שהמשפחה יושבת שבעה על אלון, השוטר הגיבור, מפורסם הפייק

מירב בן ארי:  ואנשים שיתפו את זה, ובטח גם אתם נתקלתם בזה שמראים את התמונה של אלון – אתה ראית את זה? – וליד זה בחור עם חולצה תכלת מדבר בקשר

מירב בן ארי:  ואמרו במסגרת הפייקים והקונספירציות: האם יכול להיות שבעצם השוטר משתף פעולה? תבינו, בזמן שמשטרת ישראל צריכה להתמודד עם עשרות שוטרים הרוגים, עם שמירה על ביטחון הציבור, עם לחימה פעילה, היא צריכה להתמודד עם הפייק הנורא הזה

מירב בן ארי:       וברשותך, אדוני, רק עוד חצי דקה

מירב בן ארי:  הפייק הזה שותף והגיע למאות אנשים

מירב בן ארי:  תבין, כשאני הולכת לשבעה של שוטר בנתיבות, והמשפחה של השוטר מראה לי את זה ואומרת לי: תגידי, זה הגיוני ששוטר שיתף פעולה? המשפחה בנתיבות, של שוטר מתחנת שדרות

מירב בן ארי:       ואני רוצה להגיד: חברים, עזבו רגע שזה הכול שקר

מירב בן ארי:  עזבו את האלמנה שהגיעה היום לדבר בכנסת

מירב בן ארי:  תחשבו שנייה לפני שמפיצים דברים

מירב בן ארי:  איזה אסון למשפחה

מירב בן ארי:  תבינו, פרסמו את הכתובת שלה, את הטלפון שלה

מירב בן ארי:  תבינו מה האלמנה המסכנה הזו עברה

מירב בן ארי:  לא מספיק שהיא איבדה את האבא – היא הייתה צריכה להתמודד עם פרסום הכזב הזה, השקר הזה

מירב בן ארי:  והינה, אני אומרת לכם, גם אנחנו, כנבחרי ציבור, יש לנו אחריות לבדוק עשר פעמים לפני שאנחנו מפרסמים

מירב בן ארי:  אלון ברד היה גיבור ישראל

מירב בן ארי:  הציל – באמת – הציל מרצח יהודים במסיבה, ובאמת מגיע לו כל הכבוד; אנחנו, כחברי כנסת, אבל גם כאזרחים – אלון ברד היה גיבור ישראל בנופלו – צריכים לחשוב עשר פעמים לפני שאנחנו משתפים דברים נוראים כאלה

מירב בן ארי:  תודה, אדוני

ארז מלול: מירב, הנואם הבא, יושב-ראש ועדת החוקה

ארז מלול:  שמחה קיים היום דיון מעמיק בנושא, ובאמת זה היה דיון פורה, ואני מקווה שיהיו תוצאות

ארז מלול:  זה דבר מאוד - - -     

מירב בן ארי: כן, באתי לדיון שלו

מירב בן ארי:  הייתי שם

מירב בן ארי:  נתן גם גיבוי למשפחה – זה חשוב

שמחה רוטמן: תודה רבה, אדוני היושב-ראש

שמחה רוטמן:  כנסת נכבדה, חבריי חברי הכנסת, האמת היא שמירב פה חסכה לי את הצגת המקרה

שמחה רוטמן:  למען האמת, אני רציתי לעלות, כי בתחילת הדיון הייתה הצעה דחופה לסדר-היום, שבינתיים הועברה כבר לחוץ וביטחון, בעניין אל ג'זירה

שמחה רוטמן:  אבל הדיון שבגללו התעכבתי והשיחה שלאחר הדיון עם אותה האלמנה של הגיבור, גיבור ישראל, שהפצת תוכן שקרי וקונספירטיבי ברשתות גרמה להעמקת הפגיעה בה, באמת מחייבת את כולנו לקחת אחריות על מה שמפיצים, על מה שמשתפים

שמחה רוטמן:  אני רק מחדד – זה גם עלה בדיון, את הדילמה הקשה

שמחה רוטמן:  כי לפעמים אנשים, גם עם כוונה טובה ועם כוונה לגינוי של התוכן – זאת אומרת, הם רואים תיאוריית קונספירציה שכזו והם משתפים אותה כדי להגיד: תראו איזה קונספירציה נוראית, זה שקר

שמחה רוטמן:  בעצם הפעולה הזאת, לפעמים בכוונה מאוד טובה, הם מעצימים את הפגיעה, כי יותר ויותר אנשים נחשפים לשקר, כי הם מקבלים במונחים - - -     

מירב בן ארי: 	גם אם הם לא ידעו על זה, עכשיו הם - - -     

שמחה רוטמן: נכון

שמחה רוטמן:  במונחים התורניים אנחנו קוראים זה "פלגינן דיבורא"

שמחה רוטמן:  מאמינים לך על הריטרוט, אבל לא על הטקסט שכתבת, שזה שקר

שמחה רוטמן:  הם רואים ומפיצים

שמחה רוטמן:  הדבר הזה דורש זהירות, דורש ישיבות רבות, כפי שאמרו גם חברי הקואליציה וגם חברי האופוזיציה בוועדה

שמחה רוטמן:  אנחנו נצטרך לקחת את זה כפרויקט – איך מתמודדים עם התופעה של מה שקורה בזמן מלחמה, ולא בזמן מלחמה, עם נושא של השפעות של רשתות בוטים זרות, ועוד ועוד דברים שעלו בדיון היום

שמחה רוטמן:       אני כן ביקשתי לעלות כדי להתייחס לנושא קשור, אך לא קשור, כי הנושא היום בוועדה היה: ההשפעה של רשתות בוטים זרות, ובגללו לא הצלחתי להגיע להצעה לסדר-היום בנוגע להשפעה של רשתות לא בוטים זרות; רשתות תקשורת שפועלות בישראל ושצריך לסגור אותן

שמחה רוטמן:       דובר על אל-ג'זירה

שמחה רוטמן:  יש את ערוץ אל-מיאדין, שהוא אלטרנטיבה שיעית של אל-ג'זירה, שמופעל ומזוהה עם איראן והחיזבאללה

שמחה רוטמן:  יש כתבים, כולל כתבים ערבים ישראלים – כתבת ספציפית שמדווחת, עובדת עבור הגוף הזה

שמחה רוטמן:  הערוץ הזה מפיץ דברי שבח ואהדה לטרור מעשה יום ביומו

שמחה רוטמן:  תוך כדי השידור שבו מדווחים משדרות ביום הטבח הנורא, במקביל רצות תמונות של אנשים שמחלקים כנאפה עם הכיתוב "סופת אל-אקצא" ו"פלסטין ערבית"

שמחה רוטמן:  ב-2019 עשו שם משדר מיוחד לציין את הניצחון של החיזבאללה לציון יום השנה, עם תמיכה גלויה בטרור ועם תמיכה גלויה בחיזבאללה

שמחה רוטמן:  יש גופים – ואני רוצה לציין במיוחד את הכתב אחיקם הימלפרב, שאוסף את הנושאים הללו באופן שיטתי ועקבי

שמחה רוטמן:      גופי התקשורת האלה שפועלים מישראל חייבים להיסגר

שמחה רוטמן:  תעודת עיתונאי לא יכולה לשמש במדינת ישראל כצ'ק פתוח לתמיכה בטרור ולהפצת תכנים של טרור

שמחה רוטמן:  אנחנו צריכים כולנו להתאחד ולפעול כנגד הדבר הזה

שמחה רוטמן:  יש את הכלים המשפטיים הרגילים, המיוחדים, תקנות לשעת חירום

שמחה רוטמן:  זו לא שאלה משפטית – זו שאלה ערכית

שמחה רוטמן:  את אל ג'זירה, את אל-מיאדין וגופי תקשורת דומים צריך לסגור

שמחה רוטמן:  תודה רבה, אדוני היושב-ראש

ארז מלול: תודה רבה

ארז מלול:  המציע, חבר הכנסת אייכלר, מוותר על סיכום – לא רוצה לסכם

ארז מלול:       נעבור להצבעה על הצעת חוק התגמולים לבני משפחה של נעדרים או חטופים בפעולת איבה או במלחמה, התשפ"ד–2023, של חבר הכנסת ישראל אייכלר וקבוצת חברי הכנסת, בקריאה ראשונה

ארז מלול:  ההצבעה תהיה אלקטרונית

ארז מלול:  הצבעה עכשיו

ארז מלול: בעד ההצעה להעביר את הצעת החוק לוועדה – 17 

ארז מלול: נמנעים – אין  

ארז מלול: בעד ההצעה – 17, אין מתנגדים

ארז מלול:  אני קובע שההצעה עברה בקריאה ראשונה, ותחזור לוועדת הרווחה

ארז מלול: [רשומות (הצעות חוק, חוב' מ/1669)

ארז מלול: ] 

ארז מלול: חברי הכנסת, הנושא הבא על סדר-היום: הצעת חוק נציב תלונות הציבור על שופטים (הוראת שעה) (הארכת משך הכהונה), התשפ"ד–2023, בקריאה ראשונה

ארז מלול:  אני מזמין את השר מאיר פרוש, בשם שר המשפטים יריב לוין, להציג את הצעת החוק

ארז מלול:  בבקשה, לרשותך עשר דקות

מאיר פרוש: אדוני היושב-ראש, חבריי חברי הכנסת, אם אני הראשון שעולה לדוכן לאחר שהצעת החוק של חברי הרב אייכלר התקבלה כאן בקריאה ראשונה, אני חייב לומר משפט אחד

מאיר פרוש:  לא אקח מזמנכם, אבל עשיתי את זה כבר גם בישיבת הסיעה לפני שבועיים כאשר הוא הציג את החוק, וכולנו חשנו שהוא בעצם שליח ציבור של כל העם בהצעת החוק הזה, שנדרש; אף אחד מאיתנו לא חשב אף פעם שנצטרך להגיש הצעת חוק כזו, אבל לצערנו, אחרי מה שקרה בשבת שמחת תורה זה היה נדרש, והוא זכה והוא שליח הציבור של כל העם כדי להגיש הצעת חוק כזו, עד כדי כך שאני גם אומר את זה: אין פה איש, גם לא מהאופוזיציה – כולם, בני כל העמים, מסכימים עם הצעת החוק הזאת

מאיר פרוש:  אני מברך אותך על הפעולה ועל היוזמה החשובה הזאת, ואנחנו מקווים מאוד לראות אותך כאן מעל הדוכן, מציג את החוק לקריאה שנייה ושלישית

מאיר פרוש:      מכובדי היושב-ראש, חברי הכנסת, הצעת החוק המונחת לפניכם היא הוראת שעה שנועדה לאפשר את הארכת כהונתו של נציב תלונות הציבור על שופטים בשנה אחת נוספת

מאיר פרוש:  כהונת הנציב המכהן כעת תסתיים ב-12 בנובמבר 2023, דהיינו בעוד 12 יום, וזה יהיה בתום חמש שנים

מאיר פרוש:  בהתאם להצעה, ממלא מקום נשיא בית המשפט העליון ושר המשפטים יוכלו להאריך את כהונת הנציב המכהן בשנה אחת בלבד

מאיר פרוש:      כדי להסביר לחברים: חוק נציב תלונות הציבור על שופטים קובע כי בראש הנציבות יעמוד נציב, ותפקיד הנציבות לברר תלונות על התנהגות שופטים במסגרת מילוי תפקידם

מאיר פרוש:  בנסיבות המלחמה ומצב החירום שבו שרויה המדינה, ועל מנת לשמור על היציבות של נציבות תלונות הציבור על שופטים, מוצע לאפשר לשר המשפטים ביחד עם ממלא מקום נשיא בית המשפט העליון להאריך את כהונת הנציב המכהן, שכאמור זמן כהונתו מסתיים בעוד כמה ימים

מאיר פרוש:  נתבקשתי לציין גם כי ההצעה מתואמת עם ממלא מקום נשיאת בית המשפט העליון

מאיר פרוש:  הדרך הזו נבחרה על מנת להימנע ממצב שבו הנציבות תיוותר ללא נציב בראשה, ואף להימנע ממצב שבו נידרש למנות נציב זמני לתקופות קצובות של שלושה חודשים

מאיר פרוש:      אנחנו נמצאים במלחמה; ישנו צורך לנתב את המשאבים שלנו להתמודדות עם המצב, ומאחר שהוועדה לבחירת הנציב טרם התכנסה וטרם נבחר מועמד לכהונת הנציב, יש קושי למנות נציב בהתאם להוראות החוק

מאיר פרוש:  לצורך שמירה על יציבות המערכת, כפי שציינתי לפני דקה, מוצע לחוקק הוראת שעה שתאפשר את הארכת כהונתו בשנה אחת נוספת

מאיר פרוש:  זהו פרק זמן סביר, שמאפשר המשכיות ויציבות, ועד תום השנה ייבחר נציב חדש בהתאם למצב החוקי

מאיר פרוש:      חברי הכנסת, אנחנו מבקשים להצביע בעד הצעת החוק

מאיר פרוש:  תודה

ארז מלול: תודה רבה לשר פרוש

ארז מלול:  נעבור לדיון האישי

ארז מלול:  ראשון הדוברים, חבר הכנסת איימן עודה – אינו נוכח; חבר הכנסת אבי מעוז – אינו נוכח; חברת הכנסת עאידה תומא סלימאן – אינה נוכחת; חבר הכנסת ווליד טאהא – אינו נוכח; חבר הכנסת עידן רול – אינו נוכח; חבר הכנסת מאיר כהן – אינו נוכח; חבר הכנסת יוסף עטאונה – אינו נוכח; חברת הכנסת מיכל מרים וולדיגר – אינה נוכחת; חברת הכנסת מירב כהן – אינה נוכחת; חבר הכנסת אחמד טיבי – אינו נוכח; חבר הכנסת חמד עמאר – אינו נוכח; חבר הכנסת רון כץ – אינו נוכח

ארז מלול:  חבר הכנסת גלעד קריב

גלעד קריב: אדוני היושב-ראש, חברי הכנסת, אדוני השר, כבר אמרתי שהיום הזה הוא יום שראוי לשפה מעט יותר זהירה ומתונה, אבל גם ביום הזה מוטלת עלינו המצווה של "הוכח תוכיח את עמיתך" אם הדבר נדרש

גלעד קריב:  ולכן גם היום אני עומד על הצורך לומר בצורה ברורה שהצעת החוק הזו – לידתה כל-כולה בחטא, חטא היוהרה והקנאות הפוליטית של שר המשפטים, שלא טרח להגיע לכאן למליאה, כאילו מדובר בהצעה סתמית פרוצדורלית, ובעיקר לא טרח ולא הכריח את עצמו להתעלות לגודל השעה הנוראה שנכפתה עלינו

גלעד קריב:  במקום להתייצב מול אזרחי ישראל ולהצהיר כי הוא מבין את גודל השעה ואת כמיהת העם לאחדות השורות ואשר על כן הוא מכנס לאלתר את הוועדה לבחירת שופטים, הוא כופה עלינו ועל מערכת המשפט את הצעת החוק הלא-ראויה הזאת

גלעד קריב:  במקום להוכיח הלכה למעשה לאזרחי ישראל כי אירועי שמחת תורה והמלחמה הרעידו לא רק את אמות הסיפים של החברה הישראלית אלא גם את אמות הסיפים של ההתנהלות הפוליטית שקדמה לאסון, שר המשפטים ממשיך בסרבנות שלו לממש את התפקיד שהוטל עליו בחקיקת היסוד של הבית הזה לכנס את הוועדה למינוי שופטים, שהיא גם הוועדה שממנה את נציב התלונות על השופטים

גלעד קריב:      הדברים אינם רק בגדר שיעור בנימוסים פוליטיים

גלעד קריב:  כך כתב באחת מהחלטותיו שנתנו בשבועות האחרונים, אחרי אירועי שמחת תורה, כבוד השופט רון שפירא, נשיא בית המשפט המחוזי בחיפה: אבהיר כי לא ניתן לקבוע מועד קרוב יותר, וקיימת אפשרות שגם המועד הזה יידחה

גלעד קריב:      בבית המשפט המחוזי בחיפה חסרים כעת שבעה שופטים, מהם חמישה שפרשו ו/או נמצאים בהליכי פרישה

גלעד קריב:  עקב אי-מינוי שופטים חדשים אין אלא לקבוע סדרי דיון שנותנים עדיפות לקיום דיונים שלא ניתן לדחותם בשל הוראות החוק

גלעד קריב:  דברים דומים נכתבים בעוד אין-ספור החלטות של שופטים בכל הערכאות בכל רחבי הארץ

גלעד קריב:      בימים אלו פועלים בתי המשפט במתכונת מיוחדת בשל המלחמה

גלעד קריב:  העומס הבלתי-נתפס בבתי המשפט רק ילך ויחריף ביום שאחרי שוך הקרבות

גלעד קריב:  האם כינוסה של הוועדה למינוי שופטים אינו צעד מתבקש לטובת החוסן הלאומי והחברתי שלנו? האם מינוים של עשרות שופטים חדשים לבתי המשפט השלום והמחוזי, לרבות באזורים שנתונים כרגע תחת התקפות של הטרוריסטים מהחמאס, אינם דרושים לטובת מאמצי השיקום והריפוי והבניין? האם הותרת הסוגיה הזו של הוועדה למינוי שופטים – הותרת הסוגיה הזו מאחורינו – אינה דרושה לנו כעת כמסר של תקווה ושל תיקון למען כל אזרחי המדינה?     השר לוין, למרות שאתה לא כאן, אני אפנה אליך: כל השערים ננעלו ברגעים הקשים שאנחנו נמצאים בהם, חוץ משערי התשובה ומשערי אחדות העם

גלעד קריב:  בושה גדולה שלא טרחת לבוא היום בשערים הללו של לקיחת האחריות ושל תרומה לאחדות האומה

ארז מלול: תודה רבה

ארז מלול:  נא לסיים, חבר הכנסת גלעד קריב

גלעד קריב: בושה גדולה שלא טרחת לבוא בשערי הבית הזה כדי להציג בעצמך את הצעת החוק הזו, שמטילה עליך קלון גדול

גלעד קריב:  תתבייש לך, שר המשפטים

ארז מלול: תודה רבה, חבר הכנסת גלעד קריב

ארז מלול:  חבר הכנסת צבי ידידיה סוכות – אינו נוכח; חבר הכנסת דן אילוז – אינו נוכח; חבר הכנסת יצחק פינדרוס – אינו נוכח; חבר הכנסת ניסים ואטורי – אינו נוכח; חבר הכנסת משה ארבל – אינו נוכח; חברת הכנסת גלית דיסטל אטבריאן – אינה נוכחת

ארז מלול:  חברת הכנסת נעמה לזימי

נעמה לזימי: תודה, כבוד יו"ר הכנסת

נעמה לזימי:  קודם כול נפתח בזה שהמלחמה ממשיכה לגבות מחירים כבדים מאיתנו, ונציין את עשרת החיילים הגיבורים שנפלו במערכה על הגנת ישראל, וגם אחרי הבשורה הקשה אתמול על שני חיילים נוספים

נעמה לזימי:  הזכרנו גם לפני כן את 240 החטופים שבעזה, וכן נזכיר אותם כאן מעל כל במה

נעמה לזימי:      אני רוצה לומר שהייתי מצפה שהעת הזו תגרום, גם אם לא לשינוי חשיבה, לפחות להתכנסות – התכנסות מאחדת, שמבינה את גודל השעה ומתעלה מעל גודל השעה

נעמה לזימי:  אמר פה חברי גלעד קריב: אכן הצעת החוק הזו נולדה בחטא

נעמה לזימי:  אם שר המשפטים היה מכנס את הוועדה לבחירת שופטים הוא יכול היה לבחור את האדם הבא

נעמה לזימי:  במקום זה עוד תרגיל של חקיקה שנועדה כדי למנוע את כינוס הוועדה לבחירת שופטים

נעמה לזימי:       וזה לא רק להצעת החוק הזו

נעמה לזימי:  הרי תבינו, עכשיו בעת לחימה יכול להיות שיהיו עובדים שיפוטרו שלא כדין בזמן שהתותחים רועמים; יכול להיות שיהיו חקלאים שיצטרכו לתבוע; יכול להיות שיהיה ציבור שיצטרך את כל מערכת המשפט, גם בערכאות הנמוכות, שעכשיו סובלת מאותה סחבת ועינוי דין

נעמה לזימי:  האם אנחנו בעת לחימה נפעל לעינוי דין ממשי ולא נכנס את הוועדה? אתה רוצה לעזוב את העליון? נדבר על זה אחר כך

נעמה לזימי:  אני אומנם לא מסכימה, אבל עוד ניחא

נעמה לזימי:  למה לא לכנס את הוועדה ולבחור את יתר השופטים שמחכים למינוי למחוזי, לבית הדין לעבודה ותעבורה? למה בעת הזו אנחנו מקשים על הציבור עוד יותר?      גם ככה מערכת המשפט קורסת – קורסת בגלל היעדר תקינה, כוח אדם ותקצוב של כל מה שיכול היה באמת לפתור את הסחבת ועינוי הדין

נעמה לזימי:  אבל את המעט שיש, את מימוש התקנים החסרים, את המינויים המתבקשים, אפילו את זה לא נעשה בעת הזו? שר המשפטים צריך להיכנס למאמץ המלחמתי

נעמה לזימי:  הוא צריך להיכנס למאמץ הלאומי

נעמה לזימי:  זה אומר לכנס את הוועדה ולמנות את השופטים החסרים בכל הערכאות, כדי לאפשר לציבור גישה למערכת המשפט

נעמה לזימי:  מה הוא רוצה שיהיה כאן? לאן נגיע? חקיקה ספציפית בגלל שהוא לא מוכן לכנס את הוועדה?     אומרים לנו שהוא בדיכאון; אומרים לנו שהוא כרגע במצב קשה בגלל הלחימה

נעמה לזימי:  אני רוצה לומר: לא רק שזה לא היה ולא נברא, אלא להפך – חקיקה שממשיכה את אותו מנגנון קשה שהוביל אותנו למצב המשסע הזה שאנחנו נמצאים בו היום כחברה

ארז מלול: נא לסיים

נעמה לזימי: במקום לתקן אני מבקשת להתעשת, ושכל שר יעשה את תפקידו בשגרה, ובעת הזו להקל על הציבור

ארז מלול: תודה רבה

ארז מלול:  חברת הכנסת מירב בן ארי – איננה נוכחת

ארז מלול:  כבוד השר רוצה לסכם או שנעבור להצבעה? נעבור להצבעה

ארז מלול:       נעבור להצבעה על הצעת חוק נציב תלונות הציבור על שופטים (הוראת שעה) (הארכת משך הכהונה), התשפ"ד–2023, בקריאה ראשונה

ארז מלול:  נא לשבת

ארז מלול:  הצבעה עכשיו

ארז מלול: בעד ההצעה להעביר את הצעת החוק לוועדה – 6 

ארז מלול: נמנעים – אין 

ארז מלול: תוצאות: שישה בעד, שני מתנגדים

ארז מלול:  אני קובע שההצעה אושרה בקריאה ראשונה, ותעבור לדיון בוועדת החוקה, חוק ומשפט, להכנתה לקריאה השנייה והשלישית

ארז מלול:      חבריי חברי הכנסת, תם סדר-היום

ארז מלול:  הישיבה הבאה תתקיים מחר, יום חמישי, י"ח בחשוון התשפ"ד, 2 בנובמבר 2023, בשעה 11:00, וזאת בהתאם להחלטת ועדת הכנסת

ארז מלול:  ישיבה זו נעולה